Hafan > Gweithio > Dileu Gofyniad ar gyfer Goruchwylydd Safle Dynodedig\nDileu Gofyniad ar gyfer Goruchwylydd Safle Dynodedig (DPS)\nDan Ddeddf Trwyddedu 2003, mae deddfwriaeth bellach yn galluogi dileu’r gofyniad ar gyfer Goruchwylydd Safle Dynodedig mewn safleoedd megis neuaddau pentref a safleoedd cymunedol megis neuaddau eglwysi a chapeli (a rhannau ohonynt).\nFfurflen Gais ar gyfer Dileu Gofyniad ar gyfer (PDF)\nFfurflen Gais ar gyfer Dileu Gofyniad ar gyfer DPS (Word)\nPwyllgor rheoli’r safle yn unig a all wneud cais dan y weithdrefn hon. Rhaid i'r ymgeiswyr roi enwau prif swyddogion y pwyllgor rheoli ar y ffurflen gais. Rhaid i’r awdurdod trwyddedu fod yn fodlon bod y trefniadau ar gyfer rheoli’r safle gan y pwyllgor neu fwrdd yn ddigonol i sicrhau y goruchwylir gwerthu alcohol ar y safle'n ddigonol.\nCeisiadau newydd ar gyfer trwydded safle (safle cymunedol)\nDylai’r safleoedd cymunedol hynny sydd am wneud cais am awdurdod i werthu alcohol am y tro cyntaf gynnwys y canlynol:\nffurflen ar gyfer dileu’r gofyniad ar gyfer Goruchwylydd Safleoedd Dynodedig\ncais newydd am drwydded safle neu gais i amrywio\nNid oes angen ffi heblaw am y ffi ar gyfer cais newydd neu amrywiad, y mae'r ddau ohonynt yn seiliedig ar werth ardrethol.\nSafle cymunedol gyda thrwydded safle cyfredol i werthu alcohol\nNid yw safleoedd cyfredol wedi’u heithrio o ofynion amodau gorfodol o ran Goruchwylwyr Safleoedd Dynodedig a thrwyddedau personol. Os oes gan safle cymunedol drwydded safle i werthu alcohol yn barod, a’i fod am fanteisio ar ofynion mwy llac o ran Goruchwylydd Safleoedd Dynodedig, dylai’r pwyllgor rheoli wneud cais i gynnwys yr amod trwydded arall yn lle’r amod gorfodol arferol trwy gyflwyno’r ffurflen ddynodedig ynghyd â’r ffi ddynodedig.\nIe. Mae hyn yn golygu yr ystyrir bod eich cais wedi’i gwblhau a bod ein cofnodion wedi’u diweddaru yn unol â hynny os nad ydych wedi clywed gan yr awdurdod lleol erbyn diwedd y cyfnod cwblhau targed.\nGall safleoedd cymunedol wneud cais nawr i ddileu amodau gorfodol safonol dan adran 19 Deddf Trwyddedu 2003 o'u trwydded safle.\nRhaid i bob safle wedi'i drwyddedu i werthu alcohol, dan amodau adran 19, fod â Goruchwylydd Safleoedd Dynodedig a rhaid i berson sydd â thrwydded bersonol werthu'r holl alcohol neu roi awdurdod i wneud hynny.\nBydd y newid hwn yn galluogi safleoedd cymunedol i weithredu heb Oruchwylydd Safleoedd Dynodedig ac i werthu alcohol ar safle o’r fath heb awdurdod deiliad y drwydded bersonol.\nY ffi i wneud y cais hwn ar gyfer safleoedd trwyddedig cyfredol yw £23.00. Ni ad-delir y ffi hon.\nNid oes ffi am geisiadau newydd yn gofyn am ddileu gofyniad heblaw am y ffi ar gyfer cais newydd am drwydded safle neu i amrywio cais.\nGall unrhyw un sydd â chwyn oherwydd gwrthodiad i gael trwydded apelio i Magistrates Courts a all roi’r fath gyfarwyddiadau ynglŷn â’r drwydded neu ei amodau ag y mae’n eu gweld yn briodol.\nGall unrhyw berson sy’n anfodlon ar unrhyw amodau sy’n berthnasol i drwydded apelio i'r Magistrates Courts a all gyflwyno cyfarwyddiadau ynghylch y drwydded neu ei hamodau fel ag y mae’n eu gweld yn briodol.


Cydlynydd Gwirfoddolwyr - Run 4 Wales (R4W)\nCyflog: £24,000 – £29,000 yn dibynnu ar brofiad\nYn atebol i’r: Pennaeth Cyflawni Digwyddiadau\nMae Run 4 Wales, y tîm digwyddiadau sy’n gyfrifol am rai o ddigwyddiadau cyfranogaeth dorfol mwyaf Cymru – gan gynnwys Hanner Marathon Caerdydd – yn chwilio am Gydlynydd Gwirfoddolwyr brwdfrydig i ymuno â’u tîm prysur ac i weithio gydag un o’r timau mwyaf o wirfoddolwyr yng Nghymru.\nMae gwirfoddolwyr yn hanfodol i lwyddiant ein digwyddiadau ac ni fyddem yn gallu eu cynnal hebddyn nhw. Bydd y Cydlynydd Gwirfoddolwyr yn canolbwyntio ar redeg a datblygu’r rhaglen wirfoddoli bresennol o ddydd i ddydd, yn ogystal â chefnogi a rheoli ein gwirfoddolwyr yn eu rolau yn ein digwyddiadau.\nBydd y Cydlynydd Gwirfoddolwyr yn rhan annatod o dîm gweithrediadau’r digwyddiad sydd ar hyn o bryd yn cynnal Ras 10K Bae Caerdydd, 10K a Marathon Casnewydd Cymru, 10K Porthcawl, 10K Ynys y Barri, Her Dell Technologies Management a Hanner Marathon Caerdydd Prifysgol Caerdydd.\nMae profiad o reoli gwirfoddolwyr yn hanfodol. Rhaid i’r ymgeisydd llwyddiannus allu dangos sgiliau rhyngbersonol rhagorol a sgiliau trefnu cadarn, yn ogystal â phrofiad o reoli amser, gwasanaeth i gwsmeriaid, a chynllunio a chyflawni prosiectau. Mae profiad blaenorol ar safle digwyddiad awyr agored yn fantais.\nOchr yn ochr â’r Pennaeth Cyflawni Digwyddiadau, bydd yr ymgeisydd llwyddiannus yn gyfrifol am gynllunio, cydlynu, darparu rhaglen wirfoddoli sefydledig a sicrhau bod amcanion Run 4 Wales yn cael eu cyflawni’n gyson er mwyn darparu digwyddiadau cyfranogaeth dorfol cynaliadwy o ansawdd uchel.\nCynnal a datblygu strategaeth recriwtio i ddenu nifer o wirfoddolwyr o safon uchel i gyrraedd targedau penodol ar draws pob digwyddiad.\nDatblygu brand a rhaglen wirfoddoli Extra Miler gyda syniadau arloesol i ennyn diddordeb ein gwirfoddolwyr a chynulleidfa ehangach.\nRheoli ymholiadau a data gwirfoddolwyr drwy’r system rheoli gwirfoddolwyr (Rosterfy) yn ogystal â thrwy e-bost, ffôn, y wefan a chyfryngau cymdeithasol.\nRheoli a recriwtio arweinwyr gwirfoddolwyr, goruchwylwyr cyflogedig, cydlynwyr a grwpiau o wirfoddolwyr.\nCreu briffiau ar gyfer digwyddiadau, disgrifiadau o rolau, hyfforddiant, cylchlythyrau a deunydd cyfathrebu cyn digwyddiadau i roi gwybodaeth i wirfoddolwyr/goruchwylwyr a chynnal eu hymrwymiad a’u cymhelliant.\nGweithio’n agos gyda’r Rheolwr Digwyddiadau a’r Cyfarwyddwr Rasys i ddatblygu cynlluniau gwirfoddoli, stiwardio a threfnu/adnoddau cyrsiau.\nParatoi cynllun gwirfoddoli, amserlenni a dogfennau digwyddiadau i sicrhau bod digwyddiadau’n cael eu cynnal yn ddiogel ac yn llwyddiannus.\nGoruchwylio’r holl wirfoddolwyr, eu goruchwylwyr a’r meysydd swyddogaethol/cyflawni maen nhw’n eu cefnogi yn ystod y diwrnod – ee Gorsafoedd Dŵr, Mannau Cadw Bagiau ac ati\nPacio offer ar gyfer gwirfoddolwyr y digwyddiad a gosod y ganolfan gwirfoddolwyr ym mhob digwyddiad.\nBlaenoriaethu tasgau dan bwysau a gallu i addasu’n gyflym i sefyllfaoedd sy’n newid.\nDatblygu gwybodaeth ymarferol gadarn o ddigwyddiadau Run 4 Wales, gyda’r nod o barhau i wella’r digwyddiadau yn unol ag ethos ac uchelgais y cwmni.\nCynorthwyo a chefnogi staff eraill i gydlynu digwyddiadau.\nProfiad o reoli gwirfoddolwyr a darparu rhaglen wirfoddoli lwyddiannus\nGallu gweithio mewn digwyddiadau ar benwythnosau\nProfiad o recriwtio gwirfoddolwyr o wahanol sectorau o’r gymuned\nProfiad o adnoddau, prosesau ac arferion rheoli\nSgiliau ardderchog o ran rheoli amser, trefnu a gwerthuso\nSgiliau TG ardderchog ar amrywiaeth o feddalwedd\nGwybodaeth, profiad neu gymwysterau cysylltiedig ag arferion iechyd a diogelwch digwyddiadau


Dewis Emyn Elfed - North Wales Live\nDewis Emyn Elfed\nMEWN rhifyn arbennig o Dechrau Canu Dechrau Canmol yr wythnos hon, bydd cyfle i fwynhau rhai o’r emynau gorau yn y Gymraeg wrth i’r rhaglen ddathlu doniau'r emynydd o Flaen-y-coed, Elfed.\n16:51, 6 MAR 2009\nDechrau Canu Dechrau Canmol, S4C, nos yfory, 8pm, Isdeitlau Cymraeg a Saesneg, English and Welsh subtitles, www.s4c.co.uk/dechraucanu\nErs dechrau’r flwyddyn mae gwylwyr y gyfres wedi bod wrthi’n ddiwyd yn bwrw eu pleidlais wrth iddynt ddewis eu hoff emyn o restr fer o 12 gan y bardd, pregethwr ac eisteddfodwr o fri. Bydd canlyniad y bleidlais yn cael ei ddatgelu mewn rhaglen arbennig a ffilmiwyd yn theatr Venue Cymru, Llandudno nos yfory ar S4C.\nMae poblogrwydd emynau Elfed yn amlwg iawn yma yng Nghymru gyda rhai fel ‘Yr Arglwydd a feddwl amdanaf’ a ‘Pwy sy’n dwyn y Brenin adref?’ ymhlith y ffefrynnau. Mae nifer yn ystyried yr emyn ‘Cofia’n gwlad, Benllywydd tirion’ fel ail anthem genedlaethol Cymru ac mae hefyd yn un o ffefrynnau un o gyflwynwyr Dechrau Canu Dechrau Canmol, ac arweinydd y cyngerdd mawreddog hwn, Alwyn Humphreys.\n“Roedd cyfraniad Elfed i fywyd a diwylliant Cymraeg yn ofnadwy o bwysig,” meddai Alwyn a ddaw’n wreiddiol o Fodffordd yn Ynys Môn.\n“Elfed oedd awdur rhai o’r emynau Cymraeg enwocaf. Lle fyddem ni heddiw heb ‘Cofia’n gwlad, Benllywydd tirion’ - un o fy hoff emynau i erioed,” ychwanega Alwyn sydd yn feirniad canu ac yn llais sylwebu craff yn yr Eisteddfod Genedlaethol ac Eisteddfod Ryngwladol Gerddorol Llangollen.\nGanwyd Howell Lewis (Elfed) mewn bwthyn un ystafell wely, Y Gangell, Blaen-y-coed ger Cynwyl Elfed ar Ebrill 14, 1860.\nYr hynaf o ddeg o blant, fe gymerodd Elfed ei enw barddol o’i blwyf genedigol gan ddod yn adnabyddus fel emynwr o fri.\nRoedd hefyd yn bregethwr amlwg, yn awdur, darlledwr ac yn eisteddfodwr selog ac fe fu’n Archdderwydd Cymru o 1924 hyd 1928.\nWedi iddo bregethu am y tro cyntaf yn 13 oed, bu’n weinidog ym Mwcle, Hull, Llanelli, Capel Harecourt yn Llundain lle oedd Dr David Livingstone yn un o’i aelodau a’r Tabernacl yn King’s Cross. Bu hefyd ar deithiau pregethu yn America yn 1910 a Madagascar yn 1920.\nWedi byw bywyd amrywiol, mae’n debyg i’r digwyddiadau hyn i gyd ddylanwadu’n fawr arno.\n“Wrth ffilmio ar gyfer Dechrau Canu Dechrau Canmol, fe gefais ymweld â’r t lle cafodd Elfed ei eni a’r fynwent lle cafodd ei gladdu,” meddai Alwyn.\n“Roedd ei emynau yn syml a dealladwy a doedd dim bygythiad ynddynt. Roedd hyn yn nodweddiadol o’r dyn ei hun yn ôl pob sôn,” ychwanegodd\nAlwyn a fu’n arweinydd côr cefnogwyr rygbi’r Gweilch yn y gyfres Codi Canu.\nAc yntau’n hen law ar arwain canu wedi iddo fod yn arweinydd Côr Orpheus Treforys am chwarter canrif gan deithio i bedwar ban byd, fe fydd\nAlwyn Humphreys yr wythnos hon yn arwain y canu cynulleidfaol yn Venue Llandudno gyda Cherddorfa Siambr Cymru yn cyfeilio.\nMae Alwyn yn arweinydd byd enwog ac wedi enwi Carnegie Hall yn Efrog Newydd fel un o’i hoff lefydd i arwain, fe fydd yn arwain y gynulleidfa wrth i hoff emyn y Cymry gan Elfed gael ei ddatgelu mewn gwledd o ganu ar S4C.\nSince the beginning of the year, Dechrau Canu Dechrau Canmol viewers have been voting for their favourite hymn by Elfed, the poet and preacher from Blaen-y-Coed, Carmarthenshire. The results of the viewers’ vote will be revealed in a special programme filmed during a celebratory evening led by world renowned conductor Alwyn Humphreys held at the Venue Cymru theatre, Llandudno, can be seen on S4C tomorrow night.


Posted on Hydref 30, 2017 by louise\nRoedd Cystadleuaeth Rali Cymru Prydain Fawr EESW i ysgolion yn fenter ar y cyd rhwng trefnwyr y rali, Toyota UK a Chynllun Addysg Peirianneg Cymru (EESW) ar ran Llywodraeth Cymru ac yn agored i bob ysgol gynradd, ysgol uwchradd a cholegau yn y rhanbarth. Derbyniodd EESW dros gant o gynigion i’r gystadleuaeth gan ysgolion cynradd, ysgolion uwchradd a cholegau yng Nghymru ac nid oedd hi’n hawdd dewis enillydd!\nRheinallt Jones o Ysgol Gyfun Llangefni oedd enillydd balch y gystadleuaeth, gyda’i gynllun unigryw yn cael ei weithredu ar Toyota GT86, diolch i Toyota. Defnyddiwyd y cynllun buddugol ar y car, a gafodd ei arddangos am gyfnod byr yn Ysgol Gyfun Llangefni cyn y datgelu swyddogol. Dateglwyd y cynllun yn swyddogol gan Ysgrifennydd Cabinet Llywodraeth Cymru dros yr Economi a Seilwaith, Ken Skates a seren Pencampwriaeth Ralio’r Byd GAZOO Toyota, Jari Matti Latvala yn nigwyddiad y Big Bang yn Rali Cymru Prydain Fawr Dayinsure ddydd Iau 26 Hydref, gerbron tyrfa fawr o gefnogwyr rali!\nCyflwynwyd model wrth raddfa o’i gar a llun gan artist o’i gynllun, wedi’i lofnodi gan yrrwr rasio Pencampwriaeth Ralio’r byd Latvala, Juho Hänninen a Esapekka Lappi yn ogystal â Phennaeth y Tîm Pencampwr Ralio’r Byd bedair gwaith, Tommi Mäkinen.\nMeddai Rheinallt “Ro’n i’n ceisio meddwl be fyddai’n edrych yn cŵl ac mi feddyliais am y ddraig goch ar faner Cymru yna newid y siâp ar gyfer y car. Fe wnes i sawl cynllun ac fe gymerais tua wythnos i benderfynu ar yr un terfynol. Dwi’n ffan mawr o ralio a chwaraeon ceir felly dwi’n gyffrous iawn o gael bod yma gyda fy ffrindiau a’m teulu ac yn edrych ymlaen i fynd â nhw i weld rhywfaint o’r hyn sydd ymlaen yma”\nDaeth y rhai oedd yn ail yn y gystadleuaeth, Blake Chandler (Ysgol Gwynedd) a Ivan Cherednichenko (Ysgol Uwchradd Corpus Christi) i’r datguddiadhefyd a derbyn hwdis a bagiau nwyddau, diolch i Performance Clothing a Toyota. Cafodd yr enillwyr a’r ddau ddaeth yn ail ginio VIP, diolch i Citroen a Toyota, a thaith VIP o’r Toyota Engine Plant.\nRoedd Digwyddiad Ymwybyddiaeth STEM Big Bang yn Rali Cymru Prydain Fawr Dayinsure yn llwyddiant ysgubol, gyda thros 1800 o bobl yn mynychu dros ddeuddydd, a 500 yn mynd ar daith o’r Toyota Engine Plant. Daeth dros 30 ysgol o bob cwr o Gymru gyda’u disgyblion ac roedd y digwyddiad yn boblogaidd iawn gydag athrawon, disgylion ac aelodau’r cyhoedd. Gyda stondinau rhyngweithiol gan EESW, Toyota, Qioptiq, JCB, Airbus a llawer mwy, roedd digon i’w weld a’i wneud yn y digwyddiad!\nRoedd Ysgol Dyffryn Conwy wedi mwynhau eu hamser yn fawr gan ddweud “Roedd y Babell Addysg yn wych gyda llawer o weithgareddau rhyngweithiol i’n myfyrwyr (a’r staff!!). Ond roedd hi’n wych gadael gyda gwybodaeth glir am y cymwysterau sydd eu hangen ar gyfer prentisiaethau heb sôn am ble mae’r cyfleoedd hyn i’w cael. Gallwn ddefnyddio’r rhain yn awr a’u trosglwyddo i’n myfyrwyr yn ôl yn yr ysgol.”\nAm ragor o luniau o ddigwyddiad Big Bang yn Ralli Cymru Prydain Fawr Dayinsure, cliciwch yma!


Arogl - Cyngor Bwrdeistref Sirol Pen-y-bont ar Ogwr\nMae’r rhan fwyaf ohonom yn cael ein poeni gan aroglau amhleserus ar ryw adeg o darddiadau diwydiannol, masnachol neu amaethyddol. Os nad yw’r arogl yn parhau am gyfnod hir neu os nad yw’n rhy amhleserus, fel arfer gallwn ymdopi ag ef. Mae niwsans statudol yn digwydd pan fo unrhyw fygdarth o safle diwydiannol neu safle masnach yn niweidiol i iechyd neu’n niwsans. Y gweithgareddau nodweddiadol a all arwain at gwynion ynghylch arogl yw aroglau coginio o fwytai, rhai prosesau diwydiannol penodol sy’n trin deunyddiau neu’n cynhyrchu cynhyrchion a allai achosi aroglau, ac aroglau sy’n gysylltiedig â gwaith carthffosiaeth a gorsafoedd pwmpio.\nLle bu i swyddogion Adran Gwarchod y Cyhoedd ganfod niwsans statudol, bydd Hysbysiad Atal yn cael ei gyflwyno i’r sawl sy’n gyfrifol, neu berchennog neu ddeiliad y safle, i’w gwneud yn ofynnol atal y niwsans. Mae methu â chydymffurfio â Hysbysiad Atal yn drosedd ac fe all arwain at gychwyn camau cyfreithiol.\nFodd bynnag dylech fod yn ymwybodol, os ydych yn byw’n agos at dir lle cynhelir rhai gweithgareddau penodol e.e. tir fferm lle gwasgerir slyri, efallai y byddwch yn gallu arogli gweithgareddau o’r fath o bryd i’w gilydd. Dan yr amgylchiadau hyn y cwbl y gall y Cyngor ei wneud yw sicrhau bod y gweithredwr yn cymryd camau rhesymol i leihau’r arogl gymaint ag a ellir. Yn ychwanegol, mae rhai prosesau diwydiannol eisoes yn cael eu rheoleiddio gan Adran Gwarchod y Cyhoedd dan Gyfundrefn Trwyddedu Amgylcheddol Awdurdodau Lleol. Mae gweithgareddau o’r fath wedi’u heithrio o’r weithdrefn niwsans statudol, ond fe’u rheolir gan amodau a ddefnyddir mewn trwydded a roddir dan Reoliad Trwyddedu Amgylcheddol (Cymru a Lloegr) 2010.\nOs ydych yn dymuno rhoi gwybod am broblem gyda niwsans arogl o darddiadau masnachol neu ddiwydiannol cysylltwch â’r Tîm Rheoli Llygredd.


Diffuswr Aroma Olew Hanfodol Cysgod Cyfanwerthol | AromaEasy\nMaint Cyfnewidydd Olew Hanfodol Olew Hanfodol X117G1\nY Diffuswr Gorau 2019, Mae'r diffuser metel olew hanfodol hwn wedi'i grefftio â llaw gyda dyluniad brigau coed helyg, gan ddod ag addurn naturiol i'ch cartref.\nMae golau lliwgar yn creu awyrgylch tawel wrth allyrru buddion naturiol olewau hanfodol. Bydd dyluniad syml a chwaethus y tryledwr olew hwn yn gwneud unrhyw le yn unigryw.\nSKU: X117G1 categorïau: Pob Cynhyrchion, Aroma Diffuser, Diffuswr metel\nDiffuswr Aroma Olew Hanfodol Cysgod Cyfanwerthol\nEffaith golau nos hyfryd 3D: Gyda dyluniad wedi'i grefftio'n dda, mae'r diffuser olew hanfodol metel hwn yn cynnwys golau LED 7-Lliw sy'n Newid. Pan fyddwch chi'n troi'r diffuser hwn ymlaen gyda'r nos, bydd y golau yn ychwanegiad rhagorol i'ch addurn cartref trwy effaith arddangos 3D fywiog. Mae'r lliwiau golau LED cyfnewidiol yn hynod ddiddorol, yn enwedig mewn ystafell dywyll. Gall y diffuser hwn hefyd redeg heb olau os ydych chi eisiau. A Gallwch hefyd ddewis a gosod un lliw sengl ar gyfer goleuadau'r tryledwr olew.\nSwyddogaeth Auto-Off Deallus: Mae'r diffuser aroma hwn yn diffodd yn awtomatig pan fydd dŵr ar fin rhedeg allan. Mae'r swyddogaeth hon yn sicrhau eich diogelwch, a bywyd gwaith hirach iddo'i hun yn hytrach na chwalu'n hawdd.\nSibrwd-Tawel: Mae'r Diffuser Olew hanfodol yn gweithredu gyda'r dechneg ultrasonic, felly mae'n hynod dawel. Ni fyddwch byth yn cael eich aflonyddu yn y gwaith nac wrth gysgu.\nDechreuwch eich taith aromatherapi gyda'r diffuser olew hanfodol cain hwn i hyrwyddo'ch lles.


Gwisg nodweddiadol o Veracruz, synthesis rhwng diwylliannau Mecsicanaidd a Sbaen | Newyddion Teithio\nGwisg nodweddiadol Veracruz\nLuis Martinez | 13/04/2021 09:54 | Diwylliant, Mecsico\nMae gwisg nodweddiadol Veracruz yn ymateb, ar y naill law, i swbstrad ymreolaethol y wladwriaeth Fecsicanaidd hon ac, ar y llaw arall, i ddylanwad y gwladychwyr Sbaenaidd. Mae'n wir bod pob tref yn ardal Veracruz a hyd yn oed y wlad i gyd cael eu rhai eu hunain dillad nodweddiadol, ond mae yna siwt sy'n diffinio'r wladwriaeth gyfan a'i chyfalaf.\nGan fod Veracruz ar arfordir dwyreiniol Aberystwyth Mecsico ac mae ganddo hinsawdd drofannol gynnes, rhaid i'w ddillad nodweddiadol fod, trwy rym, yn ysgafn ac nid yn gynnes iawn. Ni ellir goddef tymereddau cyfartalog sy'n uwch nag ugain gradd trwy gydol y flwyddyn gyda dillad cynnes. Ond mae yna lawer o elfennau eraill sydd wedi pennu'r gwisg nodweddiadol o Veracruz. Os ydych chi am eu hadnabod, rydym yn eich gwahodd i barhau i ddarllen.\n1 Hanes gwisg nodweddiadol Veracruz\n2 Sut mae'r siwt jarocho\n2.1 Y wisg Veracruz nodweddiadol ar gyfer menywod\n2.2 Gwisg nodweddiadol Veracruz i ddynion\n3 Pryd mae'r wisg jarocho nodweddiadol yn cael ei defnyddio\nHanes gwisg nodweddiadol Veracruz\nY peth cyntaf y dylem dynnu sylw atoch chi yw bod talaith Veracruz hefyd yn defnyddio'r siwt charro a Cwpwrdd dillad Tehuano. Yr olaf oedd yr un a ddefnyddiodd menywod Zapotec yn nhalaith Oaxaca ac anfarwolwyd ef gan yr arlunydd Frida khalo mewn llawer o'i luniau. Ond mae hyn a'r cyntaf wedi dod yn symbolau byd Mecsico. Felly, ni fydd yn syndod ichi eu bod hefyd yn nodweddiadol o Veracruz.\nEr gwaethaf popeth yr ydym newydd ei egluro ichi, gelwir gwisg nodweddiadol rhagoriaeth par Veracruz siwt jarocho, sy'n dod o'r hyn a elwir Sotavento Veracruzano, hynny yw, o ranbarth y wladwriaeth a enwir felly sy'n ymestyn i'r de o'r un un. Hefyd, mae gan y wisg hon hanes diddorol iawn.\nDywedir i'r menywod cyntaf gyrraedd gyda'r Sbaenwyr i'r Basn Papaloapan roeddent yn arfer gwisgo'r dillad a ddygwyd o Benrhyn Iberia. Roedden nhw Gwisgoedd arddull Andalusaidd neu Levantine wedi'i wneud â ffabrigau tywyll a thrwm. Ond yn yr ardal hon o Veracruz, fel y dywedasom wrthych, mae'n boeth iawn ac, ar ben hynny, lleithder sy'n dominyddu. Felly, nid oedd y dillad a ddygwyd o Sbaen yn briodol, gan ei fod wedi'i wneud ar gyfer hinsoddau oerach.\nRoedd siwtiau'r menywod hyn yn cynnwys sgertiau lliwgar, ffedog wedi'i frodio, siôl les, hosanau cotwm, ac esgidiau melfed. Yn ogystal, cawsant eu haddurno â medalau ynghlwm wrth y gwddf gan rubanau o sidan neu felfed ei hun.\nGwisg nodweddiadol Veracruz i ferched\nFodd bynnag, roedd menywod brodorol yn gwisgo sgertiau blodeuog a blowsys gyda les bobbin ac ysgwyddau wedi'u gollwng, yn ogystal ag esgidiau ar ffurf clocsiau. Roedd y Sbaenwyr yn deall sut mwy priodol y dillad hwn ar gyfer hinsawdd Veracruz a dechreuon nhw gefnu ar y ffrogiau roedden nhw wedi dod â nhw o Sbaen.\nFel cymysgedd o wisgoedd lleol gyda rhai dylanwadau Sbaenaidd, mae'r siwt jarocho, a fabwysiadodd hefyd ffurfiau tebyg ar gyfer dynion. Roedd, felly, proses synthesis rhwng ffasiwn penrhyn a phroses y Sotavento Veracruzano. Yn ogystal, ychwanegwyd ategolion ac addurniadau ato.\nTrefnwch eich taith\nArchebwch FLIGHT ar gyfer eich taith\nArchebwch GWESTY eich taith\nY RHAGORIAETHAU A GWEITHGAREDDAU gorau yn Sbaeneg\nRHENT CAR ar gyfer y daith\nSicrhewch YSWIRIANT TEITHIO gyda gostyngiad o 5%\nArchebwch eich TROSGLWYDDO o'r maes awyr\nAr ôl i ni wneud ychydig o hanes, mae'n bryd egluro'n bendant ac yn fanwl sut beth yw gwisg nodweddiadol Veracruz.\nSut mae'r siwt jarocho\nYn rhesymegol, i ddisgrifio gwisg nodweddiadol Veracruz, mae'n rhaid i ni wahaniaethu rhwng dillad i ferched a dillad dynion. Fodd bynnag, mae gan y ddau ddau enwadur cyffredin: lliw gwyn a ffabrigau ysgafn yn briodol ar gyfer gwres.\nY wisg Veracruz nodweddiadol ar gyfer menywod\nMae'r dillad jarocha i ferched yn hyd yn oed yn fwy coeth na'r hyn a fwriadwyd ar gyfer dynion, ers hynny mwy o les, brodwaith ac addurniadau. Elfennau sylfaenol y wisg hon yw'r canlynol:\nBlows o bob math nightgown gwyn wedi'i wneud o gotwm a "rhwyll" ar yr ysgwyddau a'r frest. Mae hyn yn golygu, yn y rhannau hynny, bod ganddyn nhw frodwaith ar ffurf grid. Yn ogystal, mae wedi'i orffen yn y gwddf gyda barrette wedi'i wneud â rhuban sidan.\nPetticoat hefyd yn wyn a hefyd wedi'i griddio ar y gwaelod sy'n cael ei ddefnyddio fel cefndir.\na sgert hir iawn ac eang yn hedfan dros y petticoat sy'n gorchuddio'r fferau ac sydd hefyd fel arfer yn wyn. Yn yr un modd, mae wedi ei addurno â brodwaith ac fel arfer wedi ychydig o lud.\nFfedog yn fyrrach mewn melfed du ac wedi'i frodio â blodau tôn coch a hefyd les cyrliog. Mae wedi'i glymu i'r waist trwy gyfrwng a rhuban sidan ac ar ei fand gwasg mae a bandana wedi'i wneud o gotwm, hynny yw, hances fawr wedi'i gwneud o ffabrig printiedig dau liw.\na mantilla neu siôl y gellir ei gwneud o les neu tulle wedi'i frodio. Fe'i gosodir ar yr ysgwyddau sydd ynghlwm wrth y frest trwy gyfrwng a loced neu gameo i dynnu sylw at rwyll y gwn nos oddi tano.\nUn siôl neu'r ail siôl wedi'i gwneud yn gywrain ag edau sidan ac mae hynny wedi'i gyfuno â'r rhuban sy'n addurno'r gwallt.\nDynes yn gwisgo'r wisg jarocho\nYnghyd â'r uchod i gyd, mae gwisg nodweddiadol Veracruz i ferched yn cynnwys ategolion gwahanol y steil gwallt penodol. O ran yr olaf, mae'n cynnwys bynsen a dwy bleth sydd wedi'u haddurno â hetress fel crib, a elwir hefyd cachirulo. Yn olaf, mae'r gwallt wedi'i addurno â gardenias neu rosod sy'n cael eu gosod ar un ochr neu'r llall o'r pen yn dibynnu ar statws priodasol yr unigolyn. Os yw hi'n sengl, maen nhw'n mynd i'r chwith, ond os yw hi'n briod, maen nhw'n mynd i'r dde.\nO ran ategolion gwisg nodweddiadol Veracruz i ferched, a ffan hongian o'r gwddf trwy gyfrwng a mwclis. Tlys teulu yw hwn fel rheol. Gellir ei wneud o aur neu berlau, ond hefyd cwrel neu filigree. Yn olaf, mewn rhai achosion mae croeshoeliad hefyd yn gwisgo croeshoeliad o amgylch y gwddf gan ruban melfed.\nGwisg nodweddiadol Veracruz i ddynion\nLlawer haws mai'r uchod yw'r gwisg nodweddiadol Veracruz ar gyfer dynion. Fodd bynnag, mae hefyd yn brydferth iawn ac, fel y dywedasom wrthych, mae'n sefyll allan am liw gwyn yr holl ddillad. Yn yr achos hwn, y pwysicaf yw'r canlynol:\nUn pants o ffabrig ffres sy'n cyrraedd y traed, hynny yw, yn wahanol i wisgoedd nodweddiadol eraill, nid yw'n baggy na hyd pen-glin.\na guayabera neu grys gyda llewys hir, yn rhydd a hefyd wedi'i wneud o ffabrig ysgafn gyda bagiau ar y blaen. Mae ganddo hefyd bledion hefyd i roi cyffyrddiad o geinder iddo.\nTeipiwch esgidiau loot a lliw du neu wyn.\nHet palmwydd gyda phedwar hollt yn ei ardal uchaf (yr hyn a elwir yn "gerrig").\nPalliate neu hances fawr mewn lliwiau llachar, coch a du yn ddelfrydol, o amgylch y gwddf.\nFel yr esboniom i chi a gallwch dynnu o'n disgrifiad, mae gwisg nodweddiadol Veracruz i ddynion yn llawer llai cywrain na'r hyn i fenywod. Fodd bynnag, yn cyfuno'n berffaith â hyn.\nGrŵp o ddinasyddion Veracruz gyda'r wisg nodweddiadol\nPryd mae'r wisg jarocho nodweddiadol yn cael ei defnyddio\nYn gyffredinol, defnyddir y wisg jarocho yn unrhyw ddigwyddiad gwerin neu wyliau sy'n cael ei ddathlu yn nhalaith Veracruz. Mae llawer o grwpiau dawns traddodiadol yn ei ddefnyddio, yn union, i ddehongli'r Maent yn jarocho neu zapateado. Mae dau fath o ddawnsiau: cwpl yn swnio a'r hyn a elwir "O'r domen" am ddawnsio mewn grwp.\nChwaraeir gyda'r gerddoriaeth sy'n cyd-fynd â hi offerynnau yr un mor draddodiadol fel y jarana, gitâr fach; yr requinto, o'r un teulu â'r un blaenorol; y delyn, y tambwrîn ac ên asyn, yr olaf ar gyfer offerynnau taro. Trwy bob un ohonynt yn cael eu dehongli alawon o darddiad gwerinol, rhai ohonynt wedi dod yn enwog ledled y byd. Er enghraifft, La Bamba, Yr hustler o Y surop gwallgof.\nMaent hefyd yn cael eu dehongli huapangos, alawon mewn llofnod amser teiran yn tarddu o'r rhanbarth, a hyd yn oed rhythmau o darddiad Affro-Caribïaidd fel y danzón enwog o Giwba.\nAr y llaw arall, bydd gennych ddiddordeb hefyd mewn gwybod pryd mae'r dathliadau hyn yn digwydd. Felly, rhag ofn eich bod yn bwriadu ymweld â Veracruz, gallwch wneud i'ch taith gyd-fynd â nhw. Un o'r dyddiadau a nodir yw y carnifal o ddinas Veracruz ei hun, a ddisgrifir fel "y hapusaf yn y byd."\nOnd mae byd Jarocho wedi dod o hyd i lety yn ninas Jaltipan, o dalaith Veracruz ei hun. Ar ddiwedd y flwyddyn mae'r dref hon yn trefnu'r Gŵyl Fandango, sy'n dwyn ynghyd artistiaid cerddoriaeth boblogaidd o bob cwr o'r wlad a hyd yn oed dramor. Felly, ni all synau a dawnsfeydd y jarocho fod yn absennol yn y digwyddiad hwn.\nYn yr un modd, mae gan draddodiad Jarocha wreiddiau dwfn yn ninas Córdoba, a elwir hefyd Lomas de Huilango, i'r pwynt ei fod yn trefnu a Cyfarfyddiad Mab Jarocho sy'n cynnwys sioeau gyda gwisg nodweddiadol Veracruz. Ond hefyd weithgareddau eraill fel gweithdai, cyfarfodydd, cynadleddau a hyd yn oed swyddogaethau gala i ddiogelu'r diwylliant traddodiadol hwn o wladwriaeth Veracruz.\nYn olaf, byddwn yn dweud wrthych am ddinas Aberystwyth Tlacotalpan, sydd wedi'i leoli'n union ar derfynau basn Papaloapan, lle, fel rydyn ni wedi dweud wrthych chi, y cafodd y wisg jarocho ei geni. Yn y dref hardd hon, y mae ei chanolfan hanesyddol wedi'i datgan Treftadaeth ddiwylliannol y Ddynoliaeth, yn cael ei ddathlu ar Cyfarfod Jaraneros a Decimistas. Mae'n ŵyl sy'n ymroddedig i ddiogelu'r holl ymadroddion cerddorol sydd wedi'u grwpio yn y mab jarocho ac mae ymhlith y digwyddiadau llên gwerin pwysicaf ym Mecsico i gyd.\nI gloi, rydym wedi egluro ichi beth yw gwreiddiau gwisg nodweddiadol o Veracruz, yn ogystal â'r dillad sy'n ei gwneud yn iawn i ferched a dynion. Ac, yn yr un modd, beth yw'r dathliadau mwyaf poblogaidd i'w wisgo. Beth bynnag, mae'n un o'r dillad traddodiadol gyda yn fwy gwreiddio ac yn cael ei werthfawrogi'n fwy ledled gwlad Mecsico.\nLlwybr llawn i'r erthygl: Newyddion Teithio » America » Mecsico » Gwisg nodweddiadol Veracruz\nY 10 llyfr teithio gorau ar gyfer pobl sy'n hoff o antur\nTaith gerdded ar hyd y Costa Dorada: Beth i'w weld a beth i'w wneud


fel y moroedd : August 2016\nCafodd fy merch ei thaflu i mewn i'r bywyd yn Japan ar yr unwaith. Bwytaodd hi anpan a melon pan yn lle croissant i frecwast.Wedi cerdded yn y parc cyfagos, aeth hi a'i chwaer i siopa, ac wedyn i'r llety dros dro cyn iddi ffeindio lle mwy parhaol. Gŵr a gwraig clên sydd yn cynnig eu hystafell sbâr iddi hi. Dwedodd hi ei bod hi wedi mwydo yn y bath neithiwr er gwaetha'r gwres. Mae nifer o bobl Japan yn mwydo yn y bath cynnes drwy'r flwyddyn hyd yn oed yn ystod yr haf poeth.\nCyrhaeddodd fy merch yn Japan yn ddiogel oriau'n ôl. Mae hi'n aros efo'i chwaer am y noson, a symud i lety ger ei gweithle yfory. Clywais ei bod hi wedi blino'n lân ond yn teimlo'n llawer gwell ar ôl bwyta powlen o gawl past ffa soia. Bydd hi'n gweithio fel tiwtor Saesneg am 11 mis.\nnicolas bach a'i ffrindiau\nCes i lyfr yn Ffrangeg yn anrheg gan fy merch. Cyfres boblogaidd i blant (ac i ddysgwyr) ydy o. Mae'n hynod o ddoniol! Er bod yna nifer o ymadroddion llafar anghyfarwydd, mae'r storiâu mor ddoniol fel dw i'n mwynhau ei ddarllen, a dysgu Ffrangeg ar yr un pryd wrth gwrs. Le petit Nicolas et les copains ydy teitl y llyfr hwn. Ffeindiais awdio ar gyfer y llyfr a ddarllenwyd gan hogyn wyth oed. Mae o'n anhygoel o dda!\nMis penblwydd i fy nheulu ydy mis Medi oherwydd bod gan dri o fy mhlant benblwyddi yn y mis hwnnw (heb sôn am benblwyddi fy ngŵr a'i fam.) Roeddwn i'n arfer brysur iawn paratoi cacennau iddyn nhw. Wrth i'r plant dyfu a gadael cartref, mae'n mynd yn anodd ymgasglu, ac eleni am y tro cyntaf, byddwn ni ddim yn dathlu'r tri phenblwydd efo'n gilydd. Fe wnes i grasu cacen i fy merch ddoe fodd bynnag, fel caen ni ddathlu ei phenblwydd yn gynnar cyn iddi adael am Japan. "Parti" bach bach oedd o, ond roedd y gacen siocled heb glwtyn yn hynod o flasus yn annisgwyl. Quinoa wedi'i goginio oedd y prif gynhwysyn.\nAnrheg hyfryd yng nghês fy merch oedd gwin gwyn lleol. Anrheg gan y teulu roedd hi'n aros efo nhw ydy o a dweud y gwir. Mae'n flasus dros ben. Dydy fy merch ddim yn yfed llawer fel arfer ond roedd hi'n mwynhau ychydig o win i fynd efo swper bron bob nos yn Ffrainc. Dwedodd fod y teulu'n gorffen potel ar bob pryd o fwyd; mae hi'n credu taflir y gweddill os oes unrhyw win ar ôl (fel taflir te oer yn y DU!)\nMae fy merch adref, ond am ddeuddydd. Wrth iddi dynnu allan pentwr o anrhegion o'i chês, adroddodd hi ran (fach) o hanes ei hantur yn Ffrainc a'r Eidal. Gobeithio y bydd ganddi ddigon o amser i orffen ei hadroddiad cyn gadael am Japan fore dydd Sadwrn. Yr anrhegion diddorol (a rhad ac am ddim) ydy'r pethau bach amrywiol a gasglodd hi wrth iddi weld la Tour de France. Taflwyd oddi ar geir y noddwyr at y bobl wrth ochr y ffyrdd hetiau, bagiau, fferins, papurau newydd, hyd yn oed cysgodlen ceir plygadwy a mwy.\nMae fy merch yn dod adref heddiw. Mae hi yn yr awyren sydd yn nesáu at Chicago i fod yn fanwl. Treuliodd hi ddau fis yn Ffrainc wrth deithio yn yr Eidal efo'i chwaer. Clywais si ei bod hi wedi troi'n hollol Ffrengig. Dim ond deuddydd mae ganddi hi gartref fodd bynnag cyn cychwyn eto, i Japan. Bydd hi yno am ddeg mis. Galwodd fy merch hynaf ei chwaer yn deithiwr byd eang. Mae ei hystafell yn barod.\nmawr yw'r arglwydd\nFy ffefryn arall ydy'r gân hon - Mawr yw'r Arglwydd gan Sarah Liberman. Mae ganddi lais hysgi, dwfn a nerthol; mae hi'n canmol yr Arglwydd yn y gân efo'i holl galon ac egni. Mae'r alaw'n hynod o bleserus hefyd. Dw i wrthi'n dysgu'r geiriau ar hyn o bryd. Braf bod yr Hebraeg ynghyd â'r trawslythreniad a'r cyfieithiad ar gael ar y sgrin!\ndiwedd y gemau\nMae'n dda gen i fod y gemau Olympaidd wedi gorffen yn ddiogel heb derfysgaeth. Gobeithio nad oedd neb wedi cael ei heintio gan y firysau ofnadwy yn yr ardal ac yn y garthffosiaeth. Daeth y tîm gymnasteg rythmig o Israel agos at ennill medal efydd, ond gorffen ar y 6ed. Da iawn iddyn nhw, fodd bynnag. Tokyo bydd nesaf. Bydd hi'n hollol wahanol yno, o lendid i ddiogelwch a safon popeth.\nlloches yw ein harglwydd\nDw i wrth fy modd efo'r gân hon, Adonai Machaseinu (Lloches yw ein Harglwydd) gan Gynghrair Iddewig Meseianaidd o Israel. Mae ganddi alaw hollol unigryw a gwahanol iawn i rai dw i'n eu cyfarwydd yn America. Mae'r geiriau'n syml ac eto nerthol. Dw i wrthi'n eu dysgu ers dyddiau, ac yn hapus medru canu efo pawb yn y fideo bellach. Dw i'n ceisio sgrifennu'r geiriau Hebraeg hefyd.\nCafodd Jane o Jerwsalem ei chyfweld gan gwmni teledu Iseldiraidd ddau fis yn ôl. (Dangosir y cyfweliad ym mis Hydref.) Mae'n wych clywed hi'n siarad yn anhygoel o glir a dewr heb ofn er bod hi'n wynebu peryglon beunyddiol o ganlyniad iddi gefnogi Israel yn gyhoeddus. Mae hi'n dal yn Sweden i orffwys cyn iddi ddychwelyd i'w gwlad fabwysiedig.\nGogoneddus oedd y gair a ddaeth ata i wrth i mi gerdded y bore 'ma. Pinc, llwyd tywyll a glas ysgafn oedd lliwiau'r awyr yn y dwyrain. Ar ôl dod allan o'r goedwig, edrychais i fyny. Roedd gan yr awyr liwiau gwahanol. Newidiodd popeth mewn amser byr. Torrodd y wawr yn aur llachar, melyn, gwyn, glas. Yr arlunydd gorau ydy Duw.\nCamais allan o'r tŷ'r bore 'ma i fynd am dro, a sylwi niwl yn hongian ben y coed. Wrth gerdded tuag at y goedwig, dyfnhaodd y niwl, a phan droais i gerdded yn ôl, ces i fy rhyfeddu - roedd y gymdogaeth yn boddi yn y niwl trwchus; methais weld diwedd y stryd. Roedd yr haul yn araf godi, a cherddais wrth anadlu'r niwl oeraidd yn ddwfn. Roedd yr ardal gyffredin yn edrych yn ddieithr a hudol - rhagflas y Ddaear Newydd.\nyr ail fedal\nYr ail fedal i Israel! Ori Sasson, jiwdoka sydd ennill yr efydd. Cafodd ei drin yn ofnadwy o anghwrtais gan ei wrthwynebydd o'r Aifft yn y rownd arall - pan estynnodd Sasson ei law at y llall ar ôl y gêm, gwrthododd y dyn o'r Aifft ysgwyd llaw a cherdded i ffwrdd. Ymddygiad annerbyniol mewn chwaraeon yn enwedig yn Jiwdo lle mae cwrtais yn hynod o bwysig.\nMae'r wawr yn oedi un funud bob dydd. Pan es i allan i gychwyn cerdded, roedd hi'n hanner tywyll. Gwelais y foment pan ddiffoddodd golau'r stryd. Doedd neb yn y gymdogaeth. Cyrhaeddais y goedwig. Roeddwn i'n bwriadu mynd yn bell, ond wedi gweld ewig yn y cysgod, troais yn ôl i beidio ei dychryn hi. Erbyn i mi ddod yn ôl ger fy nhŷ, roedd yn fore llawn.\nHyd yn oed ar ei gwyliau, mae Jane wrthi'n postio i gefnogi Israel. Roedd hi'n hapus dros ben gweld mango a fewnforiwyd o Israel yn yr archfarchnad, ac yn diolch Sweden am hynny yn y fideo. Gobeithio bod hi'n cael amser braf.\nMae fy nwy ferch yn mwynhau wythnos hamddenol mewn tref fach yn ne Ffrainc. Maen nhw'n aros yn nhŷ'r teulu homestay tra'r olaf ar eu gwyliau. Aethon nhw i'r archfarchnad, y farchnad agored, y Bible study, yn byw bywyd cyffredin fel y bobl leol. Dwedodd fy ail ferch fod ei chwaer yn medru cyfathrebu yn Ffrangeg yn rhwydd!\nLlongyfarchiadau mawr i Yarden Gerbi o Israel! Enillodd hi fedal efydd yn y gystadleuaeth Judo (dan 63 kg) yn y gemau olympaidd. Y fedal gyntaf i Israel ers 2008. Curodd hi ferch o'r wlad a greodd y grefft ymladd hwn, sef Japan. Cafodd alwad ffôn gan yr Arlywydd, a neges Twiter gan y Prif Weinidog a alwodd hi'n arwr.\nMae Jane o Jerwsalem newydd adael Israel i gael hoe fach am dair wythnos efo ffrindiau yn Sweden. Mae hi'n gweithio'n ddygn heb gyflog ers chwe blynedd er mwyn dangos i'r byd beth sydd mynd ymlaen yno. Er bod yn gas ganddi adael y wlad mae hi'n ei charu cymaint, roedd baich drwm beunyddiol heb seibiant yn ormod iddi. Roedd rhaid iddi adael am sbel i leddfu ei nerfau. Gobeithio y bydd hi'n cael ymlacio'n llwyr a dod yn ôl yn holl iach.\nWedi treulio wythnos brysur a hapus yn yr Eidal, mae fy merched ar eu ffordd i Ffrainc am fwy o wyliau. Gan fod eu fflat yn agos iawn at gromen Brunelleschi, "roedd yn hawdd dod adref bob dydd - dim ond anelu at y gromen a oedd angen," medden nhw. Byddwn i'n dweud mai dyna un o'r lletyau mwyaf moethus yn Firenze. (y llun: golwg drwy ffenestr eu fflat)\nGwelais armadilo byw yn gymharol agos am y tro cyntaf erioed. (Dw i'n eu gweld nhw'n farw wrth ochr y ffyrdd yn aml.) Roedd o wrthi'n chwilio am fwyd ar y cae pan oeddwn i'n cerdded yn y bore. Doedd o ddim yn fy sylwi. (Mae ganddyn nhw olwg wael.) Creadur rhyfedd ydyn nhw. Wedi clywed yn ddiweddar eu bod nhw'n cario gwahanglwyf, roeddwn i'n cadw draw oddi wrtho fo!\nAethon nhw i'r ben! Hynny ydy bod fy nwy ferch a'u ffrind wedi dringo i ben cromen Brunelleschi yn Firenze. Roedden nhw ar y pumed yng nghiw cyntaf y diwrnod. Roedd yn syniad da iddyn nhw gychwyn yn gynnar gan fod yna dagfeydd ofnadwy erbyn iddyn nhw ddod i lawr. Dwedodd un o fy merched nad oedd y dringo'n rhy flinedig. (Ifanc a ffit mae hi!) Mae'n rhyfeddol eu gweld nhw lle roeddwn i wedi bod dwy flynedd yn ôl. (Roedd rhaid i mi ymarfer dringo grisiau cyn mynd!)\nbara wedi'i losgi\nMethais yn llwyr! Ceisiais wneud bara ŷd yn y cwcer reis. Clywais arogl mwg a dyma agor y caead. Roedd y dorth yn sownd i'r bowlen. Torrais i hi (y rhan bwytadwy) a mwydo'r gweddill mewn dŵr. Roedd yn amhosibl cael gwared ar y darnau du a'r arogl mwg. Rhaid taflu'r cwcer i fwrdd. Dw i ddim yn barod i brynu un newydd eto fodd bynnag. Bydda i'n paratoi reis mewn sosban am y tro.\nMae fy ddwy ferch wrthi'n mynd o gwmpas yn yr Eidal efo'i gilydd. Aethon nhw i Siena ddoe. Gan fod fy merch hŷn wedi bod yno o'r blaen, y hi oedd y tywysydd teithio. Roedden nhw'n cael cymaint o hwyl fel collon nhw fws i fynd i San Gimignano, ac roedd rhaid aros yn Siena nes iddyn nhw ddod yn ôl i'w fflat yn Firenze. Mae fy merch iau ynghyd â'i ffrind o Loegr yn ymweld â Pisa heddiw tra bod ei chwaer hŷn yn treulio'r diwrnod yn Lucca lle dw i wedi aros am wythnos yn mynychu cwrs Eidaleg ddwy flynedd yn ôl.\nPosted by Emma Reese at 9:53 AM 1 comment:\ncip ar y nyth wag\nMae fy mab ifancaf yn mynychu gwersyll cross country ers dydd Sul. Dim ond y gŵr a fi sydd gartref nes iddo ddod yn ôl ddydd Iau. Mae'r tŷ'n wag iawn. Dw i bron â chlywed atsain! Penderfynais goginio swper bob yn ail ddiwrnod, a bwyta'r un bwyd am ddeuddydd yn hytrach na choginio llai o faint bob dydd. Gwych! Mae'r gŵr yn fodlon hefyd yn dweud bod y bwyd yn blasu'n well y diwrnod wedyn. Bydd y mab yn gadael cartref am brifysgol flwyddyn nesaf beth bynnag. Ymarfer byw mewn nyth wag ydy hyn.\nMae un o fy merched yn Ffrainc ers wythnosau, ac mae un arall yn yr Eidal ers wythnos. Heddiw maen nhw'n teithio tuag at ei gilydd, un ar yr awyren, y llall ar y trên. Firenze ydy eu cyrchfan. Byddan nhw'n treulio wythnos yno ynghyd â ffrind o Loegr. Rhenton nhw fflat mewn tafliad carreg i'r eglwys gadeiriol. Gobeithio y clywa' i hanes diddorol ganddyn nhw (efo lluniau gobeithio.)


"Dylid defnyddio dur y DU i adeiladu Hinkley" medd Ysgrifennydd y Cabinet dros yr Economi | LLYW.CYMRU\n"Dylid defnyddio dur y DU i adeiladu Hinkley" medd Ysgrifennydd y Cabinet dros yr Economi\nKen Skates, wedi dweud y bydd Hinkley Point yn hwb sylweddol i gadwyn gyflenwi Cymru ac y dylid defnyddio dur y DU ar gyfer ei adeiladu.\nDeillia ei sylwadau o benderfyniad Llywodraeth y DU i fwrw ymlaen â Hinkley Point, sef y cyntaf mewn cyfres o brosiectau niwclear newydd ac arfaethedig gan Lywodraeth y DU. Y nod yw sicrhau bod cyflenwad digonol o drydan dibynadwy, fforddiadwy a charbon isel ar gael ar draws Prydain.\nMae Ysgrifennydd yr Economi wedi datgan bod yn rhaid manteisio ar y cyfle hwn yn awr i gefnogi’r diwydiannau gweithgynhyrchu a pheirianneg mawr yng Nghymru, gan gynnwys y diwydiant dur.\n“Er ein bod wedi aros yn hir am y penderfyniad ynghylch Hinkley mae’n sicr yn newyddion ardderchog i’r sector niwclear ar draws y DU ac mae’n hwb sylweddol i’r gadwyn gyflenwi.\n“Gallai’r penderfyniad hefyd fod o gymorth mawr i ddiwydiant dur y DU, ac yn wir i Gymru gan fod llawer iawn o’r diwydiant wedi’i leoli yma. Rwy’n hewar Lywodraeth y DU i sicrhau y bydd yn defnyddio dur o Bort Talbot a dur gan gynhyrchwyr dur eraill yma yng Nghymru. Byddaf hefyd yn pwysleisio’r angen i sicrhau cymaint â phosibl o gyfleoedd ar gyfer cadwyn gyflenwi ehangach y DU.\n“Bydd cymeradwyo Hinkley hefyd yn cynyddu hyder datblygwyr allweddol fel Horizon Nuclear Power, NuGen a’u cadwyn gyflenwi Haen 1 i fuddsoddi yn y DU ac yng Nghymru. Dyma’n sicr newyddion gwych i’n heconomi.”\nYmhen amser bydd y prosiect gwerth £18 biliwn yn Hinkley Point yn cynhyrchu digon o drydan ar gyfer hew miliwn o gartrefi ac yn creu dros 25,000 o swyddi yn y DU.\n“Yn dilyn yr ansicrwydd sydd wedi deillio o ganlyniad refferendwm Ewrop rydym wedi pwysleisio dro ar ôl tro fod Cymru ar agor i fusnes o hyd ac na fydd hynny’n newid. Mae’n rhaid i Gymru elwa ar y penderfyniad hwn ynghylch Hinkley.\n“Mae’n hollbwysig ein bod bellach yn manteisio ar gyfleoedd i ddatblygu gallu a chapasiti ein cwmnïau gweithgynhyrchu, peirianneg a gwasanaethau er budd cadwyn gyflenwi’r sector niwclear sifil.\n“Rydym eisoes mewn cysylltiad rheolaidd â thîm Cadwyn Gyflenwi C Hinkley Point er mwyn trafod cyfleoedd ar gyfer cwmnïau Cymreig. Byddwn bellach yn mynd ati i adeiladu ar hyn, gan sicrhau bod holl gadwyn gyflenwi Cymru’n elwa ar y buddsoddiad enfawr yn Hinkley.”


Aros gartref - Powys\nMae Cyngor Sir Powys wedi cefnogi penderfyniad Llywodraeth Cymru i ymestyn y cyfyngiadau cenedlaethol yng Nghymru.\nCadarnhaodd Mark Drakeford, Prif Weinidog yr wythnos ddiwethaf y byddai'r cyfyngiadau presennol, gyda rhai newidiadau yn cynnwys agor canolfannau garddio a mwy o fanylion am ymarfer corff yn lleol, yn parhau mewn grym tan ddiwedd y mis hwn.\nDywedodd y Cynghorydd Rosemarie Harris, Arweinydd Cyngor Sir Powys; "Rydym yn cefnogi'n gryf y galwad y dylai ymwelwyr aros i ffwrdd nes bod y cyfyngiadau cenedlaethol wedi'u llacio. Mae'r wlad wedi gweld y cyfraddau heintio yn arafu ynghyd â nifer y marwolaethau, ond nid yw hyn yn golygu ein bod wedi cyrraedd y lan eto ac mae'n rhaid i ni barhau i fod yn wyliadwrus.\n"Gallai unrhyw gynnydd yn y gyfradd o drosglwyddo'r haint sy'n cael ei sbarduno gan anwybyddu'r cyfarwyddiadau cadw pellter cymdeithasol a'r cyfyngiadau symudiadau, gael effaith andwyol ar ymlediad y Coronafeirws. Gallai cynnydd bychan yng nghyfradd yr haint arwain at golli cannoedd o fywydau ar draws y sir ac rwy'n annog ymwelwyr i gadw draw, bydd Powys yn dal i fod yma pan fydd hi'n fwy diogel i ymweld â'r sir.\n"Rydym wedi ysgrifennu at berchnogion tai gwyliau yn y sir yn eu hatgoffa o'u cyfrifoldebau ac yn eu hannog i gadw draw am nawr. Rydym yn gwybod ei fod yn demtasiwn i ddod i Bowys ond nid dyma'r amser ac nid ydym am fentro ail don o'r haint, mae'r canlyniadau i'n trigolion a'r economi yn rhy erchyll i'w ystyried.\n"Bydd Powys yn dal i fod yma pan fydd y pandemig yn y gorffennol pell ac yna byddwn wrth ein boddau'n croesawu ymwelwyr yn ôl, ond tan hynny, arhoswch gartref."


Cymraeg | Erasmus+\nRhaglen yr Undeb Ewropeaidd ar gyfer addysg, hyfforddiant, ieuenctid a chwaraeon yw Erasmus+. Gwahoddir darparwyr addysg a hyfforddiant i wneud cais am gyllid bob blwyddyn i ddarparu gweithgareddau tramor sy’n newid bywydau i fyfyrwyr, disgyblion, dysgwyr a phobl ifanc.\nMae Erasmus+ ar agor i sefydliadau addysg, hyfforddiant, ieuenctid a chwaraeon ar draws holl sectorau addysg gydol oes, gan gynnwys addysg ysgol, addysg uwch a phellach, addysg oedolion, a’r sector ieuenctid.\nBu’r Deyrnas Unedig (DU) yn cymryd rhan yn y rhaglen rhwng 2014 a 2020, cyn ymadael â’r Undeb Ewropeaidd (UE). Mae’r sefydliadau a lwyddodd i sicrhau cyllid cyn ymadael yn parhau i ddarparu’r gweithgareddau a’r lleoliadau a ariannwyd.\nCaiff rhaglen Erasmus+ ei rheoli ar lefel Ewropeaidd gan y Comisiwn Ewropeaidd, a’i rhannu yn ddwy ran: gweithgareddau canoledig a datganoledig.\nCaiff gweithgareddau canoledig eu rheoli’n uniongyrchol gan Asiantaeth Weithredol Addysg, Clyweledol, a Diwylliant y Comisiwn Ewropeaidd.\nErasmus+ yn y Deyrnas Unedig\nDarperir gweithgareddau datganoledig ledled gwledydd Prydain gan rwydwaith o Asiantaethau Cenedlaethol. Caiff Asiantaethau Cenedlaethol eu goruchwylio gan Awdurdodau Cenedlaethol, sef adrannau llywodraethol sy’n gyfrifol am sicrhau y caiff y rhaglen ei darparu yn eu gwledydd.\nYr Adran Addysg yw Awdurdod Cenedlaethol Erasmus+ yn y Deyrnas Unedig. Rheolir y rhaglen gan Asiantaeth Genedlaethol y Deyrnas Unedig, sy’n bartneriaeth rhwng y British Council ac Ecorys UK. Rydyn ni’n gweithio i ddarparu’r rhaglen er budd sefydliadau o’r Deyrnas Unedig sy’n cymryd rhan, a’r unigolion sy’n gallu astudio, hyfforddi, gwirfoddoli neu gael profiad gwaith dramor drwy’r rhaglen.\nDarllenwch ein tudalen we i gael y wybodaeth ddiweddaraf am Erasmus+ yn y Deyrnas Unedig yn dilyn ei hymadawiad â’r UE.


File size: 120 KB (Word File)\nPolisi Amddiffyn Plant Parcyrhun A Sir Gaerfyrddin\nFile size: 117 KB (Word File)\nMae Ysgol Parcyhun yn cydnabod yn llawn y cyfraniad y mae'n ei wneud i amddiffyn plant.\nMae tair prif elfen i'n polisi:\natal trwy'r addysgu a'r cymorth bugeiliol a gynigir i ddisgyblion\ngweithdrefnau ar gyfer adnabod achosion neu amheuon o gam-drin ac adrodd amdanynt. Oherwydd ein cyswllt beunyddiol â phlant, mae staff yr ysgol mewn sefyllfa dda i sylwi ar unrhyw arwyddion allanol o gam-drin;\ncefnogi disgyblion a allai fod wedi cael eu cam-drin.\nMae ein polisi’n berthnasol i’r holl staff, llywodraethwyr a gwirfoddolwyr sy’n gweithio yn yr ysgol.\nBydd ein hysgol yn adolygu'r polisi yn flynyddol ac mae'n ymrwymedig i ddilyn unrhyw ganllawiau newydd a ddaw oddi wrth yr All/ERW/LlC.\nRhaid deall materion cyfrinachedd os bydd plentyn yn datgelu ei fod yn cael ei gam-drin. Efallai na fydd plentyn yn teimlo'n hyderus i ymddiried mewn aelod o staff os yw'n teimlo y bydd yr wybodaeth yn cael ei datgelu i rywun arall. Fodd bynnag, mae gan staff addysg gyfrifoldeb proffesiynol i rannu gwybodaeth berthnasol am amddiffyn plant â'r asiantaethau statudol dynodedig pan fydd pryderon ynglŷn â lles unrhyw blentyn.\nMae'n bwysig bod pob aelod o staff yn delio â hyn yn sensitif ac yn egluro wrth y plentyn fod yn rhaid iddo hysbysu'r bobl briodol a fydd yn gallu ei helpu, ond na fydd ond yn dweud wrth y rhai y mae angen iddynt wybod er mwyn gallu ei helpu. Dylent dawelu ofnau'r plentyn a dweud wrtho na fydd pawb yn yr ysgol yn dod i wybod am ei sefyllfa. Cofiwch fod y plentyn, mae'n debyg, wedi gorfod bod yn hynod ddewr i ddatgelu'r wybodaeth, a'i fod efallai'n profi emosiynau croes fel teimladau o euogrwydd, embaras, anffyddlondeb (os yw'r camdriniwr yn rhywun sy'n agos ato) ac o fod wedi cael ei frifo.\nCofiwch am gyfrifoldeb bugeiliol y gwasanaeth addysg. Gwnewch yn siŵr mai dim ond y rhai sydd â rôl broffesiynol, e.e. yr Uwch Swyddog Dynodedig a'r pennaeth, sydd â mynediad i'r cofnodion amddiffyn plant. Ar bob adeg arall, dylid eu cadw'n ddiogel dan glo ac ar wahân i brif ffeil y plentyn.\nYr Uwch Swyddog Dynodedig ar gyfer amddiffyn plant yn yr ysgol hon yw:\nMrs Bethan Martin\nRydym yn cydnabod bod hunanwerth uchel, hyder, ffrindiau cefnogol a llinellau cyfathrebu da ag oedolyn y gellir ymddiried ynddo yn helpu i ddiogelu disgyblion.\nFelly bydd yr ysgol:\nyn sefydlu ac yn cynnal ethos lle mae'r plant yn teimlo'n ddiogel ac yn cael eu hannog i siarad, a lle'r ydym yn gwrando arnynt\nyn sicrhau bod y plant yn gwybod bod oedolion yn yr ysgol y gallant fynd atynt os byddant yn poeni neu mewn trafferthion\nyn cynnwys, yn y cwricwlwm, weithgareddau a chyfleoedd Addysg Bersonol a Chymdeithasol (ABCh) sy'n rhoi'r sgiliau sydd eu hangen ar blant i ddiogelu eu hunain rhag cael eu cam-drin ac i wybod at bwy i droi am gymorth\nyn cynnwys, yn y cwricwlwm, ddeunydd i helpu plant i ddatblygu agweddau realistig at gyfrifoldebau bywyd fel oedolyn, yn enwedig o ran sgiliau gofal plant a magu plant.\nDylid dilyn y rhain os ceir datgeliad/pryder yn ymwneud ag amddiffyn plant\nByddwn yn glynu wrth Weithdrefnau Amddiffyn Plant Cymru Gyfan sydd wedi'u cymeradwyo gan y Bwrdd Diogelu Plant Rhanbarthol. Bydd yr ysgol:\nyn sicrhau bod ganddi Uwch Swyddog Dynodedig ar gyfer amddiffyn plant sydd wedi cael yr hyfforddiant priodol. Y person hwn yw/Y bobl hyn yw Mrs B. Martin, Mrs N. Hallam, Mrs G. Jones ( Dirprwy Dro Dro ) Mr. P. Harry (Llywodraethwr â chyfrifoldeb am Amddiffyn Plant)\nyn cydnabod rôl yr Uwch Swyddog Dynodedig ac yn trefnu cymorth a hyfforddiant. (Gweler Atodiad A, tud 1-6 ) http://gov.wales/docs/dcells/publications/150114-keeping-learners-safe-cy.pdf\nyn sicrhau bod pob aelod o staff a phob llywodraethwr yn gwybod:\nenw'r Uwch Swyddog Dynodedig a'i rôl, a'r llywodraethwr dynodedig ar gyfer amddiffyn plant\nbod ganddynt gyfrifoldeb unigol am gyfeirio pryderon amddiffyn plant gan ddefnyddio’r sianeli cywir ac o fewn y terfynau amser y cytunwyd arnynt â’r Bwrdd Lleol Diogelu Plant\nsut i weithredu ar y pryderon hynny os nad yw'r person dynodedig ar gael.\nyn sicrhau bod aelodau staff yn ymwybodol o'r angen i fod yn effro i arwyddion o gam-drin ac yn gwybod sut i ymateb i ddisgybl a all ddatgelu achos o gam-drin\nyn sicrhau bod rhieni’n deall y cyfrifoldeb sydd gan yr ysgol a’r staff am amddiffyn plant trwy nodi ei rhwymedigaeth ym mhrosbectws yr ysgol\nyn sicrhau bod yr holl staff yn ymgymryd ag unrhyw hyfforddiant amddiffyn plant y cytunwyd arno gan yr awdurdod lleol sy'n berthnasol i'w rôl\nyn cynnal cyfarfod briffio ar amddiffyn plant ar gyfer yr holl staff o leiaf bob tymor fel eu bod yn gwybod:\nbeth yw eu cyfrifoldebau personol\nbeth yw'r gweithdrefnau lleol y cytunwyd arnynt\nbod angen bod yn effro i adnabod achosion o gam-drin\nsut i gefnogi plentyn sy'n datgelu achos o gam-drin\nam unrhyw faterion amddiffyn plant newydd neu newidiadau mewn gweithdrefnau\nyn hysbysu'r tîm gwasanaethau cymdeithasol lleol os:\nbydd disgybl sydd ar y gofrestr amddiffyn plant yn cael ei wahardd naill ai am dymor penodol neu'n barhaol\nos bydd disgybl sydd ar y gofrestr amddiffyn plant yn absennol o'r ysgol heb eglurhad am fwy na deuddydd (neu am ddiwrnod yn dilyn penwythnos)\nyn gweithio i ddatblygu cysylltiadau effeithiol ag asiantaethau perthnasol ac yn cydweithredu, fel y bo angen, â’u hymholiadau i faterion amddiffyn plant; gan gynnwys mynychu cyfarfodydd strategaeth, cynadleddau amddiffyn plant cychwynnol/adolygol a grwpiau craidd, ynghyd â chyflwyno adroddiadau ysgrifenedig i’r cynadleddau.\nyn cadw cofnodion ysgrifenedig o bryderon am blant (gan nodi’r dyddiad, y digwyddiad a pha gamau a gymerwyd), hyd yn oed lle nad oes angen atgyfeirio’r mater at y gwasanaethau cymdeithasol yn syth\nyn sicrhau bod yr holl gofnodion yn cael eu cadw’n ddiogel a dan glo\nyn cadw at y gweithdrefnau a nodir yng nghylchlythyr cyfarwyddyd Llywodraeth Cymru-http://learning.gov.wales/docs/learningwales/publications/140410-safeguarding- children-in-education-cy.pdf\nyn sicrhau y llunnir gweithdrefnau recriwtio a dethol yn unol â chanllawiau Llywodraeth Cymru 'Cadw Dysgwyr yn Ddiogel' http://gov.wales/docs/dcells/publications/150114-keeping-learners-safe-cy.pdf\nyn dynodi llywodraethwr amddiffyn plant i oruchwylio polisi ac arferion amddiffyn plant yr ysgol. (Gweler Atodiad A – Cyfrifoldebau Cyrff Llywodraethu/Perchenogion)\nGwneud atgyfeiriad amddiffyn plant\nMae holl atgyfeiriad amddiffyn plant yn mynd i’r\nTîm Atgyfeirio Canolog-\n( 01554 742322 :CRTChildren@carmarthenshire.gov.uk\nY Tu Allan i Oriau Gwaith- ( 01558 824283\nDiffiniadau o gam-drin plant, amddiffyn plant mewn amgylchiadau penodol:\nMae'r diffiniadau o gam-drin i'w gweld yng Ngweithdrefnau Amddiffyn Plant Cymru Gyfan, ond gellir hefyd eu gweld er hwylustod yn Atodiad A, Diffiniadau a Dangosyddion Cam-drin Plant.\nMae ein hysgol yn cydnabod y gall rhai plant fod yn fwy agored i gamdriniaeth, ac mae gennym ddyletswyddau a chyfrifoldebau amddiffyn plant penodol mewn perthynas â'r rhain. Mae'r amgylchiadau penodol wedi'u hamlinellu'n fanylach ym Mhennod 4 o ganllawiau Llywodraeth Cymru, 'Cadw Dysgwyr yn Ddiogel'.\nDelio â datgeliad a wneir gan blentyn\nGwrandewch yn ofalus ar yr hyn sy'n cael ei ddweud, heb arddangos sioc nac anghrediniaeth.\nDerbyniwch yr hyn a ddywedir. Efallai y bydd y plentyn sy'n gwneud y datgeliad yn hysbys i chi fel rhywun nad yw bob amser yn dweud y gwir. Fodd bynnag, peidiwch â gadael i'ch gwybodaeth flaenorol am y person hwn eich arwain i ragfarnu neu annilysu ei honiad.\nPeidiwch â cheisio ymchwilio i'r honiad. Eich dyletswydd chi fydd gwrando ar yr hyn sy'n cael ei ddweud a throsglwyddo'r wybodaeth honno.\nRhowch ddigon o gysur i'r plentyn. Cofiwch fod yn onest bob amser a pheidiwch â gwneud addewidion na allwch eu cadw, er enghraifft: "Bydda i'n aros gyda ti", neu, "Bydd popeth yn iawn nawr".\nLleddfwch euogrwydd, os bydd y disgybl yn cyfeirio ato. Er enghraifft, gallech ddweud: "Dwyt ti ddim ar fai. Nid dy fai di yw hyn".\nPeidiwch ag addo cyfrinachedd. Bydd gennych ddyletswydd i drosglwyddo'r wybodaeth ac mae angen i'r plentyn wybod hyn.\nGallwch ofyn cwestiynau ac efallai y bydd angen ichi wneud hynny mewn rhai achosion. Fodd bynnag, nid yw hyn yn gyfle i holi'r plentyn a throedio i faes cwestiynu hir a manwl. Yr unig beth y mae angen ichi ei wybod yw pwyntiau amlycaf yr honiad y mae'r plentyn yn ei wneud. Dylech bob amser ofyn cwestiynau agored ac nid rhai arweiniol.\nPeidiwch â beirniadu'r cyflawnwr oherwydd gall y disgybl fod ag ymlyniad emosiynol cadarnhaol tuag at y person hwn o hyd.\nPeidiwch â gofyn i'r disgybl ailadrodd ei honiad i aelod arall o staff. Os gofynnir iddo ei ailadrodd, efallai y bydd yn teimlo nad oes neb yn ei gredu, a/neu gall ei atgof o'r hyn ddigwyddodd newid.\nCymerwch nodiadau cyn gynted ag y bydd yn ymarferol gwneud hynny. Cofnodwch union eiriau'r plentyn (peidiwch â'u hail-gyfieithu i'r ffordd y mae oedolion yn siarad neu geisio gwneud synnwyr o strwythur yr hyn a ddywedwyd). Dylech dderbyn unrhyw iaith neu eiriau sarhaus a ddefnyddir i ddisgrifio'r cam-drin.\nAmserwch a dyddiwch eich nodiadau, a pheidiwch â'u dinistrio rhag ofn y bydd eu hangen ar y llys.\nOs gallwch, lluniwch ddiagram i ddangos lleoliad unrhyw gleisio, ond peidiwch â gofyn i'r plentyn dynnu unrhyw ddillad i'r diben hwn.\nCofnodwch ddatganiadau a phethau gweladwy, yn hytrach na'ch dehongliadau neu'ch rhagdybiaethau chi.\nY Camau Terfynol\nAr ôl ichi ddilyn y canllawiau uchod, trosglwyddwch yr wybodaeth yn syth i'r Uwch Swyddog Dynodedig neu'r person â chyfrifoldeb am Amddiffyn Plant. Yna, bydd nifer o opsiynau ar gael iddynt, gan gynnwys cysylltu â'r Tîm Gwasanaethau Cymdeithasol lleol i ofyn am gyngor ynghylch beth ddylai ddigwydd nesaf.\nRheoli honiadau yn erbyn oedolion sy'n gweithio gyda phlant\nOs caiff honiad amddiffyn plant ei wneud yn erbyn aelod o staff, rhaid i'r person a gafodd yr honiad hwnnw drosglwyddo manylion y pryder i'r Pennaeth yn syth, neu, yn absenoldeb y Pennaeth, i aelod o staff sydd â chyfrifoldebau Pennaeth. Yna, bydd y Pennaeth yn cysylltu â’r Tîm Atgyfeirio Canolog i drafod y camau nesaf, yn unol â'r trefniadau lleol.\nOs caiff honiad amddiffyn plant posibl ei wneud yn erbyn y Pennaeth, bydd yn rhaid i'r aelod o staff a gafodd yr honiad hwnnw gysylltu â Chadeirydd y Llywodraethwyr. Yna, bydd Cadeirydd y Llywodraethwyr yn cysylltu â’r-\nTîm Atgyfeirio Canolog i drafod y camau nesaf, yn unol â'r trefniadau lleol. (01554 742322 : CRTChildren@carmarthenshire.gov.uk\nY Prif Swyddog Addysg (01267 246450 :EDGMorgans@sirgar.gov.uk\nYn ogystal, bydd y canlynol yn gallu rhoi cyngor pan fydd y sefyllfaoedd hyn yn codi.\nBethan Tinney, Uwch Ymarferydd Ysgolion\n( 01267 246154 : BJTinney@sirgar.gov.uk\nRebecca Copp, Swyddog Dynodedig yr Awdurdod Lleol\n( 01267 246595 : RCopp@sirgar.gov.uk\nCamddefnyddio safle o ymddiriedaeth\nMae Canllawiau Llywodraeth Cynulliad Cymru yn nodi bod angen i bob aelod o staff Addysg wybod bod ymddygiad amhriodol gyda phlant neu tuag atynt yn annerbyniol. Yn benodol, o dan Ddeddf Troseddau Rhyw 2003, mae'n drosedd i berson dros 18 oed (er enghraifft athro, gweithiwr ieuenctid) gael perthynas rywiol â phlentyn dan 18 oed os yw'r person hwnnw mewn safle o ymddiriedaeth mewn perthynas â'r plentyn hwnnw, hyd yn oed os yw'r berthynas yn gydsyniol. Mae hyn yn berthnasol os yw'r plentyn mewn addysg lawn-amser ac os yw'r person yn gweithio yn yr un sefydliad â'r plentyn, hyd yn oed os nad yw'n addysgu'r plentyn. (Gweler Atodiad A – Camddefnyddio Ymddiriedaeth)\nCefnogi'r disgybl mewn perygl\nMae cam-drin yn gallu bod yn ddinistriol i'r plentyn, a gall hefyd arwain at ofid a phryder i staff sy'n dod i ymwneud â hyn. Rydym yn cydnabod y gall plant sydd mewn perygl, neu sy'n cael eu cam-drin, neu sy'n dystion i drais gael eu heffeithio'n fawr gan hyn. Efallai mai'r ysgol hon yw'r unig elfen sefydlog, ddiogel a rhagweladwy ym mywydau plant sydd mewn perygl. Er hynny, pan fyddant yn yr ysgol, gall eu hymddygiad fod yn heriol ac yn herfeiddiol neu gallant fod yn dawedog. Bydd yr ysgol yn ymdrechu i gefnogi'r disgybl trwy:\ngymryd yr holl amheuon a datgeliadau o ddifrif\nenwebu person cyswllt a fydd yn rhoi gwybodaeth i bawb sy'n berthnasol ac yn bod yn bwynt cyswllt canolog. Os bydd aelod o staff yn destun honiad a wnaed gan ddisgybl, enwebir pobl gyswllt ar wahân i osgoi unrhyw wrthdaro buddiannau\nymateb gyda chydymdeimlad i unrhyw gais gan ddisgyblion neu staff am seibiant i ddelio â phryder neu ofid\ncynnal cyfrinachedd a rhannu gwybodaeth yn ôl yr angen yn unig gydag unigolion ac asiantaethau perthnasol\ncadw cofnodion a hysbysu'r Gwasanaethau Cymdeithasol cyn gynted ag y bydd pryder yn codi eto\nstorio cofnodion yn ddiogel\ncynnig manylion am linellau cymorth, cwnsela neu lwybrau cefnogaeth allanol eraill\ncydweithredu'n llawn ag asiantaethau statudol perthnasol\nMae cynnwys y cwricwlwm yn helpu i feithrin hunan-barch a hunan ysgogiad, fel yr amlinellir ym Mhennod 2 o ddogfen Llywodraeth Cymru, 'Cadw Dysgwyr yn Ddiogel':\nhyrwyddo amgylchedd cadarnhaol, cefnogol a diogel\nennyn ymdeimlad mewn disgyblion eu bod yn cael eu parchu\nBydd yr ysgol yn cefnogi strategaethau ymddygiad cadarnhaol sydd â'r nod o gefnogi disgyblion sy'n agored i niwed yn yr ysgol; rydym yn cydnabod bod rhai plant, mewn gwirionedd, yn mabwysiadu ymddygiad camdriniol, a bod yn rhaid i'r plant hyn gael cefnogaeth ac ymyrraeth briodol.\nBydd yr ysgol yn ceisio sicrhau bod y disgybl yn gwybod bod rhai mathau o ymddygiad yn annerbyniol ond ei fod yn cael ei barchu, ac nad yw ar fai am unrhyw gam-drin sydd wedi digwydd;\nBydd yr holl staff yn cytuno ar ddull cyson o weithredu a fydd yn canolbwyntio ar ymddygiad y plentyn wrth gyflawni’r tramgwydd ond na fydd yn amharu ar hunanwerth y disgybl.\ntrwy gydgysylltu ag asiantaethau eraill a fydd yn helpu'r myfyriwr, fel y Gwasanaethau Cymdeithasol, Gwasanaethau Iechyd Meddwl Plant a’r Glasoed, y Gwasanaeth Seicoleg Addysgol, Gwasanaethau Cymorth Ymddygiad, y Gwasanaeth Lles Addysg a gwasanaethau eiriolaeth\nPan fydd disgybl sydd ar y Gofrestr Amddiffyn Plant yn gadael yr ysgol, yn ogystal â throsglwyddo gwybodaeth i'r ysgol newydd, bydd yr Uwch Swyddog Dynodedig ar gyfer Amddiffyn Plant yn cysylltu ar unwaith â'r Uwch Swyddog Dynodedig ar gyfer Amddiffyn Plant yn yr ysgol newydd er mwyn ei hysbysu fod y plentyn ar y gofrestr Amddiffyn Plant. Bydd hefyd yn ceisio cytundeb brys â Chadeirydd y Gynhadledd Amddiffyn Plant i drosglwyddo cofnodion cyfarfodydd y Gynhadledd Amddiffyn Plant a Grwpiau Craidd, ynghyd â gwybodaeth Amddiffyn Plant berthnasol arall, i'r ysgol newydd.\nDefnyddio ymyrraeth gorfforol\nMae ein polisi ar ymyrraeth gorfforol wedi'i nodi yn (dogfen ar wahân). Caiff ei hadolygu'n flynyddol gan y corff llywodraethu ac mae'n gyson â chanllawiau Llywodraeth Cymru ar Ymyrraeth ddiogel ac effeithiol - defnyddio grym rhesymol a chwilio am arfau 097/2013 http://gov.wales/docs/dcells/publications/130315safe-effective-cy.pdf\nBydd y polisi hwn ac Atodiad A yn cael eu hadolygu a’u cadarnhau o leiaf unwaith y flwyddyn mewn cyfarfod llawn o'r corff llywodraethu, a'u cofnodi. Yn baratoad ar gyfer yr adolygiad hwn, efallai y bydd yr Uwch-berson Dynodedig ar gyfer Amddiffyn Plant yn dymuno darparu gwybodaeth ar y canlynol i'r Corff Llywodraethu:-\nnewidiadau i weithdrefnau Amddiffyn Plant;\nhyfforddiant a gyflawnodd yr holl staff a'r llywodraethwyr yn y 12 mis blaenorol;\nnifer y digwyddiadau o natur Amddiffyn Plant a gododd yn yr ysgol o fewn y 12 mis blaenorol (heb fanylion nac enwau);\nble a sut y mae Amddiffyn Plant a Diogelu yn ymddangos yn y cwricwlwm;\ngwersi a ddysgwyd o achosion.\nMrs I. Hopkins\nCyfrifoldebau'r Uwch Swyddog Dynodedig ar gyfer Amddiffyn Plant\n1.00 Dylai pob ysgol nodi Uwch Swyddog Dynodedig sy'n bennaf cyfrifol am reoli materion ac achosion amddiffyn plant. Dylai'r Uwch Swyddog Dynodedig wybod sut i adnabod a nodi arwyddion o gam-drin ac esgeulustod, a gwybod pryd y mae'n briodol i wneud atgyfeiriad at yr asiantaethau ymchwilio perthnasol. Mae'r rôl yn cynnwys darparu cyngor a chefnogaeth i staff eraill, gan wneud atgyfeiriadau at asiantaethau eraill a gweithio gyda nhw yn ôl yr angen. Nid rôl yr Uwch Swyddog Dynodedig yw ymchwilio i honiadau, ond mae'n rhaid iddo roi gwybod i'r pennaeth am bob mater amddiffyn plant yn y sefydliad.\n1.01 Nid oes angen i'r Uwch Swyddog Dynodedig fod yn athro, ond rhaid iddo fod yn aelod o dîm arwain yr ysgol, gyda'r statws a'r awdurdod o fewn y sefydliad i gyflawni dyletswyddau'r swydd, gan gynnwys ymrwymo adnoddau i faterion amddiffyn plant a, lle y bo hynny'n briodol, cyfarwyddo staff eraill. Efallai mai cyfrifoldeb y swyddog lles addysg neu staff cymorth eraill fydd delio ag achosion unigol mewn sefydliadau, ond mae’n bwysig bod uwch-aelod o staff yn ysgwyddo’r cyfrifoldeb am y gwaith hwn.\n1.02 Mewn nifer o ysgolion, bydd un Uwch Swyddog Dynodedig yn ddigon, ond dylid dynodi dirprwy i weithredu yn absenoldeb y person dynodedig. Mewn sefydliadau sydd ar fwy nag un safle neu sydd â strwythur rheoli ar wahân, dylid cael Uwch Swyddog Dynodedig ar gyfer pob rhan neu safle. Mewn sefydliadau mawr, neu rai â nifer o bryderon amddiffyn plant, efallai y bydd angen cael nifer o ddirprwyon i ddelio â'r cyfrifoldebau.\n1.03 Rhaid i'r sefydliad hefyd wneud trefniadau i gyflawni rôl yr Uwch Swyddog Dynodedig pan na fydd y person hwnnw ar gael. Mewn llawer o achosion, bydd dirprwy Uwch Swyddog Dynodedig wedi'i benodi a gall ysgolion mwy fod â thîm o staff yn gweithio gyda'i gilydd.\n1.04 Nid oes rhaid i Uwch Swyddog Dynodedig fod yn arbenigwr ym maes amddiffyn plant, ond bydd yn cymryd cyfrifoldeb am arferion amddiffyn plant y sefydliad, ynghyd â'i bolisi, gweithdrefnau a datblygiad proffesiynol, gan weithio gydag asiantaethau eraill yn ôl yr angen. Dylai'r pennaeth sicrhau bod yr Uwch Swyddog Dynodedig:\nyn cael digon o amser ac adnoddau i gyflawni'r rôl yn effeithiol, a dylai'r rôl honno fod wedi'i diffinio'n glir yn y swydd-ddisgrifiad\nyn gallu cael gafael ar y lefelau gofynnol o hyfforddiant a chymorth er mwyn ymgymryd â'r rôl\nyn cael amser i fynychu cynadleddau achos ac i ddarparu adroddiadau a chyngor ar eu cyfer ac ar gyfer cyfarfodydd rhyngasiantaethol eraill, fel y bo angen.\n1.05 Dylai'r Uwch Swyddog Dynodedig weithredu fel pwynt cyswllt a ffynhonnell o gefnogaeth, cyngor ac arbenigedd o fewn y sefydliad addysgol wrth benderfynu a ddylid gwneud atgyfeiriad, trwy gysylltu ag asiantaethau perthnasol.\n1.06 Mae'r Uwch Swyddog Dynodedig yn gyfrifol am wneud atgyfeiriadau ynglŷn â honiadau o gam-drin at yr asiantaethau ymchwilio perthnasol. Lle mae'r rhain yn ymwneud ag amheuaeth o gam-drin neu honiadau o gam-drin yn erbyn staff, mae'r broses wedi'i nodi yn Weithdrefnau Disgyblu a Diswyddo Staff Ysgol (002/2013) a Diogelu Plant mewn Addysg: ymdrin â honiadau o gam-drin yn erbyn athrawon a staff eraill (009/2014), a gyhoeddwyd ym mis Ebrill 2014.\n1.07 Cyfrifoldeb yr Uwch Swyddog Dynodedig yw cadw cofnodion ysgrifenedig manwl, cywir a diogel o blant lle ceir pryderon diogelu. Mae'r cofnodion hyn yn gyfrinachol a dylid eu cadw ar wahân i gofnodion disgyblion. Dylent gynnwys cronoleg o bryderon, atgyfeiriadau, cyfarfodydd, galwadau ffôn a negeseuon e-bost.\n1.08 Pan fydd plant yn gadael y sefydliad, dylai'r Uwch Swyddog Dynodedig sicrhau bod eu ffeiliau amddiffyn plant yn cael eu copïo i'r sefydliad newydd cyn gynted ag y bo modd, ond yn cael eu trosglwyddo ar wahân i brif ffeiliau'r disgyblion.\n1.09 Mae'r Uwch Swyddog Dynodedig yn gyfrifol am sicrhau bod rhieni neu ofalwyr yn gweld copïau o'r polisi amddiffyn plant. Mae hyn yn osgoi'r posibilrwydd o wrthdaro yn ddiweddarach trwy eu rhybuddio am rôl y sefydliad a'r ffaith y gellir gwneud atgyfeiriadau. Mae nifer o ysgolion yn cynnwys gwybodaeth am hyn mewn cyfarfodydd sefydlu ar gyfer rhieni newydd, yn eu prosbectws ac ar eu gwefan.\n1.10 Mae'n arfer da i'r Uwch Swyddog Dynodedig ddarparu briff blynyddol a diweddariadau rheolaidd mewn cyfarfodydd staff ar unrhyw faterion amddiffyn plant newydd neu newidiadau mewn gweithdrefnau lleol. Mae hyn yn sicrhau bod yr holl staff yn cael yr wybodaeth ddiweddaraf ac yn cael eu hatgoffa'n rheolaidd o'u cyfrifoldebau ac o bolisïau a gweithdrefnau'r ysgol. Mae sawl ysgol yn ei chael hi'n ddefnyddiol trafod diogelu yn rheolaidd mewn cyfarfodydd staff fel bod ymwybyddiaeth yn parhau'n uchel.\n1.11 Dylai'r Uwch Swyddog Dynodedig gysylltu â'r Llywodraethwr Dynodedig ar gyfer amddiffyn plant, fel y gall y Llywodraethwr Dynodedig adrodd ar faterion diogelu i'r corff llywodraethu. Ni ddylai adroddiadau i'r corff llywodraethu fod am achosion amddiffyn plant penodol, ond dylai adolygu'r polisïau a'r gweithdrefnau diogelu. Mae'n arfer da i'r llywodraethwr enwebedig a'r Uwch Swyddog Dynodedig gyflwyno'r adroddiad gyda'i gilydd.\n1.12 Dylai'r Uwch Swyddog Dynodedig sicrhau bod polisi amddiffyn plant y sefydliad yn cael ei ddiweddaru a'i adolygu'n flynyddol, a dylai weithio gyda'r corff llywodraethu neu'r perchennog ar hyn.\n1.13 Yn ogystal â pholisi'r ysgol ar gyfer amddiffyn plant, ceir polisïau eraill sy'n berthnasol i ddiogelu, a gall yr Uwch Swyddog Dynodedig fod yn rhan o'r gwaith o fonitro effeithiolrwydd y polisïau eraill hyn er mwyn sicrhau bod yr ysgol yn diogelu'i disgyblion. Mae polisïau perthnasol eraill yn cynnwys:\ncod ymddygiad staff\n1.14 Gellir cael cymorth ac arweiniad pellach ar rôl yr Uwch Swyddog Dynodedig gan yr awdurdod lleol. Mae'r NSPCC hefyd yn darparu adnoddau ac arweiniad defnyddiol.\nHyfforddiant amddiffyn plant a hyfforddiant rhyngasiantaethol\n1.15 Rôl yr Uwch Swyddog Dynodedig yw gweithio gyda'r pennaeth er mwyn sicrhau bod yr holl staff a'r gwirfoddolwyr:\nyn gallu cael gafael ar bolisi amddiffyn plant yr ysgol ac yn ei ddeall, yn enwedig staff newydd neu ran-amser a all fod yn gweithio gyda sefydliadau addysgol gwahanol\nyn cael hyfforddiant sefydlu a diweddaru sy'n cwmpasu amddiffyn plant, a'u bod yn meddu ar ddealltwriaeth o faterion diogelu, gan gynnwys y rhesymau dros gam-drin ac esgeuluso\nyn gallu adnabod arwyddion a dangosyddion cam-drin\nyn gwybod sut i ymateb yn effeithiol pan fydd ganddynt bryderon\nyn gwybod sut i ymateb i ddatgeliad yn briodol\nyn gwybod eu bod yn gyfrifol am adrodd am unrhyw bryderon ar unwaith wrth iddynt godi\n1.16 Dylai'r Uwch Swyddog Dynodedig gadw cofnodion o ddyddiadau'r hyfforddiant, manylion y darparwr a chofnod o bresenoldeb staff yn yr hyfforddiant.\n1.17 Yn ogystal â'r gofyniad i Gadeirydd y Llywodraethwyr a'r Llywodraethwr Dynodedig ymgymryd â hyfforddiant amddiffyn plant, dylai pob llywodraethwr gael hyfforddiant ar ddiogelu ac amddiffyn plant (nid y Llywodraethwr Dynodedigar gyfer amddiffyn plant yn unig) er mwyn sicrhau ymwybyddiaeth ar lefel sylfaenol a chyson. Mae cyrff llywodraethu yn gyfrifol am sicrhau bod polisïau a gweithdrefnau amddiffyn plant yr ysgol yn bodloni'r gofynion statudol, a dylai'r holl lywodraethwyr wybod beth i'w wneud os bydd ganddynt bryderon am blentyn.\n1.18 Dylai athrawon gael hyfforddiant ar amddiffyn plant fel rhan o'r cwrs hyfforddi sy'n arwain at Statws Athro Cymwysedig (SAC), ond bydd angen i hyn gael ei atgyfnerthu gan hyfforddiant pellach, neu hyfforddiant diweddaru, pan gânt eu penodi gyntaf. Mae Safonau SAC yn set o ddatganiadau deilliant y mae'n rhaid i athrawon dan hyfforddiant eu bodloni, cyrraedd ac maent yn gysylltiedig â chyhoeddiadau a gofynion statudol eraill, fel y bo'n briodol. Rhaid i hyfforddeion allu dangos tystiolaeth eu bod yn sefydlu amgylchedd dysgu pwrpasol i bob plentyn, lle mae dysgwyr yn teimlo'n ddiogel ac yn hyderus.\n1.19 Mae'n ofynnol i hyfforddeion hefyd ddangos proffesiynoldeb er mwyn sicrhau bod eu perthnasoedd â dysgwyr yn seiliedig ar ymddiriedaeth a pharch at ei gilydd, ac i gydnabod y bydd hyn yn eu helpu i wneud y gorau o'u potensial i ddysgu. Disgwylir i hyfforddeion ddangos tystiolaeth o'r safon hon trwy allu dangos gwybodaeth ac ymwybyddiaeth o hawliau pob dysgwr, fel y'u nodir yng Nghonfensiwn y Cenhedloedd Unedig ar Hawliau'r Plentyn (UNCRC) a pholisïau allweddol Llywodraeth Cymru.\n1.20 Dylai staff a llywodraethwyr eraill gael hyfforddiant pan fyddant yn cael eu penodi gyntaf. Dylai pob aelod o staff nad oes ganddynt gyfrifoldeb dynodedig am amddiffyn plant, gan gynnwys athrawon, ymgymryd â hyfforddiant diweddaru addas yn rheolaidd ac ar gyfnodau priodol ar ôl hynny, i gadw eu gwybodaeth a'u sgiliau yn gyfredol.\n1.21 Mae asiantaethau unigol yn gyfrifol am sicrhau bod staff yn meddu ar y cymhwysedd a'r hyder i gyflawni'u cyfrifoldebau o ran diogelu a hyrwyddo lles plant. Bydd y Bwrdd Lleol Diogelu Plant yn gallu rhoi cyngor ar y lefelau sylfaenol o hyfforddiant sy'n ofynnol gan staff i sicrhau eu bod yn gallu cydymffurfio â gweithdrefnau y cytunwyd arnynt yn lleol.\n1.22 Mae rhagor o wybodaeth am ddatblygiad a hyfforddiant rhyngasiantaethol wedi'i nodi ym mhennod 11 o Ddiogelu Plant: Gweithio gyda'n Gilydd o dan Ddeddf Plant 2004. <\n1.23 Pwrpas yr hyfforddiant amlasiantaeth yw sicrhau gwell deilliannau i blant a phobl ifanc, gan gynnwys:\ncyd-ddealltwriaeth o'r tasgau, y prosesau, yr egwyddorion, a'r rolau a'r cyfrifoldebau a amlinellir yn y canllawiau cenedlaethol a'r trefniadau lleol ar gyfer diogelu plant a hyrwyddo eu lles\ngwasanaethau mwy effeithiol ac integredig ar lefel strategol ac ar lefel achosion unigol\ngwell cyfathrebu rhwng gweithwyr proffesiynol, gan gynnwys dealltwriaeth gyffredin o dermau, diffiniadau, a throthwyon allweddol ar gyfer gweithredu\nperthnasoedd gwaith effeithiol, gan gynnwys y gallu i weithio mewn grwpiau neu dimau amlddisgyblaethol\ngwneud penderfyniadau cadarn yn seiliedig ar rannu gwybodaeth, asesu trylwyr, dadansoddi beirniadol, a barn broffesiynol.\n1.24 Dylai'r Uwch Swyddog Dynodedig gael hyfforddiant prydlon mewn gweithdrefnau rhyngasiantaethol sy'n ei alluogi i weithio mewn partneriaeth ag asiantaethau eraill, ac yn rhoi'r wybodaeth a'r sgiliau sydd eu hangen arno i gyflawni'i gyfrifoldebau. Dylai hefyd ymgymryd â hyfforddiant diweddaru i gadw ei wybodaeth a'i sgiliau yn gyfredol.\n1.25 Dylai staff eraill gael hyfforddiant pan fyddant yn cael eu penodi gyntaf, ac ymgymryd â hyfforddiant diweddaru addas i gadw eu gwybodaeth a'u sgiliau yn gyfredol.\n1.26 Cafodd y fersiwn ddiwygiedig Dod yn Athro Cymwysedig: Llawlyfr Canllawiau ei chyhoeddi gan Lywodraeth Cymru ym mis Ionawr 2014. Roedd hon yn adlewyrchu newidiadau diweddar i'r gofynion mynediad ar gyfer hyfforddiant cychwynnol athrawon, yn Adran 2 o'r ddogfen- Gofynion Darparu Cyrsiau HCA. Mae'r adran hon yn darparu gwybodaeth i ddarparwyr HCA am y canllawiau diweddaraf ar ddiogelu plant mewn addysg.\nCyfrifoldebau cyrff llywodraethu/perchenogion\n2.00 Mae cyrff llywodraethu yn atebol am sicrhau bod polisïau a gweithdrefnau effeithiol ar waith er mwyn diogelu a hyrwyddo lles plant yn unol â'r canllawiau hyn, a monitro eu bod yn cydymffurfio â nhw.\n2.01 Dylai cyrff llywodraethu ysgolion a gynhelir a pherchenogion ysgolion annibynnol sicrhau bod eu priod sefydliadau:\nyn meddu ar bolisïau a gweithdrefnau amddiffyn plant effeithiol sydd:\nyn unol â chanllawiau'r awdurdod lleol a gweithdrefnau rhyngasiantaethol y cytunwyd arnynt yn lleol\nyn cynnwys gwasanaethau sy'n ymestyn y tu hwnt i'r diwrnod ysgol (e.e. llety preswyl, gweithgareddau cymunedol ar dir yr ysgol, etc.)\nyn cael eu hadolygu o leiaf bob blwyddyn\nar gael i rieni neu ofalwyr ar gais\nyn cael eu darparu ar ffurf sy'n briodol i ddealltwriaeth y plant, yn enwedig lle mae ysgolion yn darparu ar gyfer plant ag anghenion ychwanegol\nyn gweithredu gweithdrefnau recriwtio diogel sy'n ystyried yr angen I ddiogelu plant a phobl ifanc. Bydd hyn yn cynnwys trefniadau i sicrhau bod yr holl archwiliadau priodol yn cael eu cynnal parthed staff newydd a gwirfoddolwyr heb oruchwyliaeth a fydd yn gweithio gyda phlant, ynghyd ag archwiliadau perthnasol y Gwasanaeth Datgelu a Gwahardd.\nyn sicrhau bod y pennaeth a'r holl staff parhaol a gwirfoddolwyr eraill sy'n gweithio gyda phlant yn ymgymryd â hyfforddiant priodol i roi'r wybodaeth a'r sgiliau sydd eu hangen arnynt i gyflawni'u cyfrifoldebau amddiffyn plant yn effeithiol, a'u bod yn mynychu hyfforddiant diweddaru\nyn rhoi arweiniad clir i staff dros dro a gwirfoddolwyr sy'n cyflenwi yn ystod absenoldebau byrdymor ar drefniadau'r sefydliad ar gyfer amddiffyn plant, a'u cyfrifoldebau wrth weithio gyda phlant a phobl ifanc\nyn sicrhau bod y corff llywodraethu yn gwella yn ddi-oed unrhyw ddiffygion neu wendidau mewn perthynas â threfniadau amddiffyn plant sy'n cael eu dwyn i'w sylw\nyn sicrhau bod yr Uwch Swyddog Dynodedig ar gyfer amddiffyn plant, y llywodraethwr dynodedig a chadeirydd y llywodraethwyr yn ymgymryd â hyfforddiant ar waith rhyngasiantaethol a ddarperir gan y Bwrdd Lleol Diogelu Plant neu'n unol â safonau y cytunwyd arnynt gan y bwrdd hwnnw, ynghyd â hyfforddiant diweddaru i gadw eu gwybodaeth a'u sgiliau yn gyfredol, yn ogystal â hyfforddiant amddiffyn plant sylfaenol.\n2.02 Nodi Llywodraethwr Dynodedig ar gyfer amddiffyn plant i:\ngymryd cyfrifoldeb am faterion amddiffyn plant\nsicrhau bod y corff llywodraethu yn adolygu polisïau a gweithdrefnau'r ysgol yn flynyddol\nbod yn llywodraethwr dynodedig i gadw mewn cysylltiad â'r awdurdodau statudol mewn perthynas ag achosion amddiffyn plant i ddisgyblu staff, fel y'u nodir yng nghanllawiau Llywodraeth Cymru, Gweithdrefnau Disgyblu a Diswyddo Staff Ysgol (002/2013), a\nsicrhau bod y corff llywodraethu/perchennog yn cynnal adolygiad blynyddol o bolisïau a gweithdrefnau diogelu a'r ffordd y mae'r dyletswyddau uchod wedi'u cyflawni.\n2.03 Er bod gan gyrff llywodraethu rôl i arfer eu swyddogaethau disgyblu yng nghyswllt honiadau amddiffyn plant yn erbyn aelod o staff, nid oes ganddynt rôl yn y broses o ystyried achosion unigol yr ymchwilir iddynt o dan drefniadau a nodir yn Diogelu Plant mewn Addysg: ymdrin â honiadau o gam-drin yn erbyn athrawon a staff eraill (cylchlythyr Llywodraeth Cymru 009/2014 a gyhoeddwyd ym mis Ebrill 2014).\n2.04 P'un a yw'r corff llywodraethu yn gweithredu ar y cyd neu fod aelod unigol yn arwain, er mwyn i'r corff llywodraethu gael polisi effeithiol ar waith ac i'r Llywodraethwr Dynodedig gael hyder yn ei rôl, mae'n ddefnyddiol i bob aelod o gyrff llywodraethu ymgymryd â hyfforddiant amddiffyn plant perthnasol. Mae hyn yn sicrhau bod ganddynt yr wybodaeth sydd ei hangen arnynt i gyflawni'u swyddogaethau ac i ddeall eu cyfrifoldebau diogelu ehangach. Mae rhagor o wybodaeth ddefnyddiol am rôl llywodraethwyr ym maes amddiffyn plant hefyd i'w gweld ar wefan Llywodraethwyr Cymru.\nDIFFINIADAU A DANGOSYDDION CAM-DRIN PLANT\nMae cam-drin ac esgeuluso yn fathau ar gamarfer wrth ddelio â phlentyn. Mae plentyn yn cael ei gam-drin a'i esgeuluso pan fydd rhywun yn peri niwed sylweddol, neu'n peidio â gweithredu i atal niwed iddo. Gall plant gael eu cam-drin mewn teulu, neu mewn lleoliad sefydliadol neu gymunedol, gan bobl y maent yn eu hadnabod, neu'n fwy anaml, gan ddieithryn. Ystyr plentyn yw unrhyw un nad yw wedi cyrraedd 18 oed eto. Mae “plant”, felly, yn golygu “plant a phobl ifanc” drwyddi draw. Nid yw'r ffaith fod plentyn yn 16 oed, ac efallai'n byw yn annibynnol, yn newid ei statws na'i hawl i wasanaethau neu amddiffyniad o dan Ddeddf Plant 1989.\nYn ôl deddfwriaeth, ystyr niwed sylweddol yw camdriniaeth ddifrifol neu amhariad ar iechyd a datblygiad plentyn, o'i gymharu â'r hyn y gellid ei ddisgwyl yn rhesymol gan blentyn tebyg.\nfod yn effro i arwyddion posibl o gam-drin neu esgeulustod;\nbod yn effro i'r peryglon y gall camdrinwyr eu peri i blant;\nrhannu eu pryderon fel y gellir casglu gwybodaeth i gynorthwyo wrth asesu anghenion ac amgylchiadau'r plentyn;\ngweithio gydag asiantaethau i gyfrannu at y camau sy'n angenrheidiol i ddiogelu a hyrwyddo lles y plentyn\nparhau i gefnogi'r plentyn a'i deulu.\nMathau o gam-drin:\nGall cam-drin corfforol gynnwys taro, ysgwyd, taflu, gwenwyno, llosgi neu sgaldio, boddi, mygu, neu anafu plentyn yn gorfforol mewn rhyw ffordd arall. Gall niwed corfforol gael ei achosi hefyd pan fydd rhiant neu ofalwr yn ffugio symptomau neu'n cymell salwch plentyn y mae'n gofalu amdano. Disgrifir y sefyllfa hon yn gyffredin gan ddefnyddio termau megis "salwch ffug" neu "salwch gwneud".\nDangosyddion Cam-drin Corfforol:\ncleisiau, marciau neu anafiadau ar unrhyw ran o'r corff heb eglurhad amdanynt\ncleisiau lluosog - mewn clystyrau, yn aml ar ran uchaf y fraich neu ochr allanol y glun\nmarciau brathiad dynol\nsgaldiadau, gyda marciau sblash i fyny\nllosgiadau lluosog ag ymyl wedi'i ddiffinio'n glir.\nNewidiadau mewn ymddygiad a all hefyd fod yn arwydd o gam-drin corfforol:\nofn y gwnaiff rhywun gysylltu â'u rhieni am esboniad\nymddygiad ymosodol neu byliau difrifol o golli tymer\ngwingo wrth i rywun fynd atynt neu gyffwrdd â nhw\namharodrwydd i newid dillad, er enghraifft mewn tywydd poeth\nrhedeg i ffwrdd o'r cartref.\nMae cam-drin rhywiol yn golygu gorfodi neu hudo plentyn neu berson ifanc i gymryd rhan mewn gweithgareddau rhywiol, nad ydynt o reidrwydd yn cynnwys lefel uchel o drais, pa un a yw’r plentyn yn ymwybodol o’r hyn sy’n digwydd ai peidio. Gall y gweithgareddau gynnwys cyswllt corfforol, gan gynnwys ymosodiad trwy dreiddio (er enghraifft, trais rhywiol neu ryw geneuol) neu weithredoedd anhreiddiol fel mastyrbio, cusanu, rhwbio a chyffwrdd y tu allan i ddillad. Gallant hefyd gynnwys gweithgareddau digyswllt, megis cynnwys plant wrth edrych ar ddelweddau rhywiol neu wrth eu cynhyrchu, gwylio gweithgareddau rhywiol, annog plant i ymddwyn mewn ffyrdd rhywiol amhriodol, neu feithrin perthynas amhriodol â phlentyn er mwyn paratoi ar gyfer ei gam-drin (gan gynnwys drwy gyfrwng y Rhyngrwyd). Nid yw cam-drin rhywiol yn cael ei gyflawni gan oedolion gwryw yn unig. Gall menywod a phlant eraill hefyd gyflawni gweithredoedd o gam-drin rhywiol.\nDangosyddion Cam-drin Rhywiol:\npoen neu gosi yn ardal yr organau cenhedlu\ncleisio neu waedu ger yr organau cenhedlu\nclefyd a drosglwyddir yn rhywiol\nrhedlif neu haint gweiniol\nanghysur wrth gerdded neu eistedd\nMae newidiadau mewn ymddygiad a all hefyd fod yn arwydd o gam-drin rhywiol yn cynnwys:\nnewidiadau sydyn neu anesboniadwy mewn ymddygiad, e.e. troi'n ymosodol neu'n dawedog\nofn cael eu gadael gydag unigolyn neu grŵp penodol o bobl\nrhedeg i ffwrdd o'r cartref, gwybodaeth rywiol sydd y tu hwnt i'w hoedran neu lefel ddatblygiadol\nlluniadau neu iaith rywiol\nproblemau bwyta fel gorfwyta neu anorecsia\nhunan-niweidio neu anffurfio, weithiau'n arwain at ymgais i gyflawni hunanladdiad\ndweud bod ganddynt gyfrinachau nad ydynt yn gallu sôn wrth unrhyw un amdanynt\nni chaniateir iddynt gael ffrindiau (yn enwedig yn ystod llencyndod)\ngweithredu mewn ffordd rywiol echblyg tuag at oedolion\nYstyr cam-drin emosiynol yw cam-drin plentyn yn emosiynol dros amser i’r graddau lle achosir effeithiau niweidiol difrifol a pharhaus i ddatblygiad emosiynol y plentyn. Gall gynnwys cyfleu i blant eu bod yn ddiwerth neu’n ddigariad, yn annigonol, neu â gwerth ond i’r graddau eu bod yn diwallu anghenion person arall. Gall gynnwys beichio plant â disgwyliadau sy'n amhriodol i’w hoedran neu eu datblygiad. Gall gynnwys peri i blant deimlo ofn neu mewn perygl yn aml, neu lygru neu gam-fanteisio ar blentyn.\nDangosyddion Cam-drin Emosiynol:\nymddygiad niwrotig, e.e. pwdu, troelli gwallt, siglo\nofn gwneud camgymeriadau\nanhwylderau lleferydd sydyn\nofn y gwnaiff rhywun gysylltu â'u rhieni ynglŷn â'u hymddygiad\noedi yn eu datblygiad o ran cynnydd emosiynol\nNewidiadau mewn ymddygiad a all hefyd fod yn arwydd o esgeulustod:\neithafion o ran ymddygiad goddefol neu ymosodol\ngorymateb i gamgymeriadau\nhunanddibrisio ('Rwy'n dwp, yn hyll, yn ddiwerth, etc.')\nymateb amhriodol i boen ('Rwy'n haeddu hyn')\nMethiant cyson i ddiwallu anghenion corfforol a/neu seicolegol sylfaenol plentyn yw esgeulustod, sy’n debygol o arwain at nam difrifol i iechyd neu ddatblygiad y plentyn. Gall esgeulustod ddigwydd yn ystod beichiogrwydd o ganlyniad i famau yn camddefnyddio sylweddau. Unwaith y bydd plentyn yn cael ei eni, gall esgeulustod gynnwys rhiant neu ofalwr yn peidio â darparu bwyd, dillad a lloches ddigonol (gan gynnwys gwahardd plentyn o'r cartref neu ei adael); peidio ag amddiffyn plentyn rhag niwed corfforol ac emosiynol neu berygl; peidio â sicrhau goruchwyliaeth ddigonol (gan gynnwys y defnydd o roddwyr gofal annigonol); neu beidio â darparu mynediad at driniaeth neu ofal meddygol priodol. Gall hefyd gynnwys esgeuluso anghenion emosiynol sylfaenol plentyn neu beidio ag ymateb iddynt.\neisiau bwyd yn gyson, weithiau'n dwyn bwyd oddi ar blant eraill\nyn gyson fudr neu "ddrewllyd"\ncolli pwysau, neu fod yn gyson dan bwysau\ndillad anaddas ar gyfer yr amodau.\ncwyno eu bod yn flinedig trwy'r amser\npeidio â gofyn am gymorth meddygol a/neu beidio â mynychu apwyntiadau\nmeddu ar ychydig o ffrindiau yn unig\nsôn am gael eu gadael ar eu pen eu hunain neu heb oruchwyliaeth.\nMae Canllawiau Llywodraeth Cynulliad Cymru yn nodi bod angen i bob aelod o staff Addysg wybod bod ymddygiad amhriodol gyda phlant neu tuag atynt yn annerbyniol. Yn benodol, o dan Ddeddf Troseddau Rhyw 2003, mae'n drosedd i berson dros 18 oed (er enghraifft athro, gweithiwr ieuenctid) gael perthynas rywiol â phlentyn dan 18 oed os yw'r person hwnnw mewn safle o ymddiriedaeth mewn perthynas â'r plentyn hwnnw, hyd yn oed os yw'r berthynas yn gydsyniol. Mae hyn yn berthnasol os yw'r plentyn mewn addysg lawn-amser ac os yw'r person yn gweithio yn yr un sefydliad â'r plentyn, hyd yn oed os nad yw'n addysgu'r plentyn.\nYn y Gwasanaeth Addysg, mae pob perthynas rhwng staff a disgybl wedi'i seilio ar ymddiriedaeth. Yn fras, gall perthynas o ymddiriedaeth gael ei disgrifio fel un lle mae un parti mewn safle o ymddiriedaeth neu ddylanwad dros y llall, yn rhinwedd ei waith neu natur ei weithgarwch. Gall yr unigolyn mewn safle o ymddiriedaeth fod â'r grym i ddyfarnu dyrchafiad neu fethiant. Gall y berthynas gael ei gwyrdroi gan ofn neu ffafriaeth. Mae'n hanfodol bod pawb sydd mewn swyddi o ymddiriedaeth o'r fath yn deall y grym a roir iddynt dros y rhai yn eu gofal, a'r cyfrifoldeb y mae'n rhaid iddynt ei gyflawni yn sgil hynny. Er bod perthynas o ymddiriedaeth o'r fath yn bodoli, mae caniatáu i berthynas ddatblygu mewn ffordd a allai arwain at berthynas rywiol yn anghywir. Bydd perthynas rywiol ynddi'i hun yn gynhenid anghyfartal mewn perthynas o ymddiriedaeth, ac felly'n annerbyniol. Mae hefyd yn amhriodol gan y byddai'r berthynas o ymddiriedaeth "broffesiynol" yn cael ei newid.\nMae Deddf Troseddau Rhywiol (Diwygiad) 2000 yn nodi cyfres o alwedigaethau sy'n ddarostyngedig i ddeddfau'n ymwneud â Chamddefnyddio Safle o Ymddiriedaeth. Mae hyn yn cynnwys unrhyw un sy'n gweithio mewn sefydliad addysgol.\nPrif ddiben y darpariaethau ar gyfer Camddefnyddio Ymddiriedaeth yw diogelu pobl ifanc 16 a 17 oed yr ystyrir eu bod yn arbennig o agored i gam-fanteisio gan y rhai sydd mewn safle o ymddiriedaeth neu awdurdod yn eu bywydau.\nYn amodol ar nifer o ddiffiniadau cyfyngedig, mae'n drosedd i berson, mewn safle o ymddiriedaeth, gymryd rhan mewn unrhyw weithgaredd rhywiol gyda pherson dan 18 oed os oes ganddo berthynas o ymddiriedaeth ag ef, ni waeth beth fo'r oedran cydsynio, a hyd yn oed os yw sail y berthynas yn gydsyniol.\nMae perthynas yn bodoli lle mae aelod o staff neu wirfoddolwr mewn safle o rym neu ddylanwad dros bobl ifanc 16 neu 17 oed yn rhinwedd y gwaith neu natur y gweithgaredd sy'n cael ei wneud.\nMae'r egwyddorion yn berthnasol heb ystyried cyfeiriadedd rhywiol: nid yw perthynas gyfunrywiol na heterorywiol yn dderbyniol mewn safle o ymddiriedaeth. Maent yr un mor berthnasol i bawb, heb ystyried rhyw, hil, crefydd, tueddfryd rhywiol nac anabledd. Mae hwn yn faes lle mae'n bwysig iawn osgoi unrhyw stereoteipio rhywiol neu stereoteipio arall. At hynny, mae'n bwysig cydnabod y gall menywod yn ogystal â dynion gamddefnyddio safle o ymddiriedaeth.\nDylai'r holl staff sicrhau bod eu perthynas â phobl ifanc yn briodol i'w hoedran a'u rhyw, gan sicrhau nad yw eu hiaith na'u hymddygiad yn denu sylwadau na dyfalu. Mae angen meddwl yn ofalus am agweddau, ymarweddiad ac iaith, yn enwedig pan fydd aelodau o staff yn delio â bechgyn a merched yn eu glasoed.


Adolygiad Ffilm: Dallas Buyers Club (15) | Lowri Haf Cooke\n← Adolygiad Teledu: The Bridge (BBC4)\nAdolygiad Theatr: Fe Ddaw’r Byd i Ben (Coleg Brenhinol Cerdd a Drama Cymru / Sherman Cymru) →\nAdolygiad Ffilm: Dallas Buyers Club (15)\nCofnodwyd ar Chwefror 9, 2014\tgan lowrihafcooke\nY Sêr: Matthew McConaughey, Jared Leto, Jennifer Garner\nY Cyfarwyddo: Jean-Marc Valée\nY Sgrifennu: Craig Borten a Melisa Wallack\nAdolygais y ffilm Dallas Buyers Club ar raglen Dewi Llwyd ar Fore Sul ar BBC Radio Cymru ar y 9ed o Chwefror 2013. Cliciwch yma i wrando eto.\nWedi degawd a mwy o lywio rom-coms di-enaid, fel pishyn hanner-noeth tra golygus, ail-afaelodd Matthew McConaughey yn awennau ei yrfa gan dderbyn rhannau llawer iawn mwy diddorol.\nYmysg y dyrnaid o’i ffilmiau diweddar sy’n sicr yn werth eu gweld y mae Killer Joe, The Paperboy a Magic Mike . Islaw’r proffil golygus ym mhob un o’r rhain y mae dynion hunan-ddinistriol a thwyllodrus.\nBu’r profiadau gwerthfawr hynny o fudd wrth ddiosg yr hync ar gyfer perfformiad gorau ei yrfa hyd yn hyn.\nCollodd McConaughey dair stôn i fynd dan groen Ron Woodroof, prif gymeriad Dallas Buyers Club. Mae e’n ffefryn mawr i gipio Oscar yr actor gorau eleni, am berfformiad grymus sy’n sy’n dathlu arwr pur annisgwyl.\nGosodir y ffilm gowboi gyfoes yn Dallas, Texas, yn 1985, lle mae Ron yn seren ar y syrcit rodeo. Yn farchog heb ei ail, mewn amryw ffyrdd, dyw e byth yn brin o gariadon – tan iddo ddarganfod fod ganddo HIV.\nCeisa wadu hyn i gychwyn, ond wedi derbyn dedfryd lem , ceisia’i orau i oedi’r diwedd anochel. Ond ym mlynyddoedd cynnar AIDS , anwybodaeth yw’r anghenfil mawr, sy’n magu bwystfilod bychain ym mhobman.\nY mae’r ffilm yn seiliedig ar hanes go-iawn, ac mae’n stori sy’n gafael o’r cychwyn. Yn wahanol i’r disgwyl, nid dyn hoyw oedd Ron – i’r gwrthwyneb yn llwyr, mewn gwirionedd.\nYn Malboro Man macho yng nghyfnod arlywyddiaeth Ronald Regan, mae’n llawn rhagfarn yn erbyn pawb a phopeth. Yn hedonist, ac yn homoffôb ac yn hapus ei fyd, daw ei hwyl fawr i ben ar amrantiad. Mae’n gâs ganddo gael ei ystyried yn llai o ddyn, felly gwna unrhywbeth a allai i frwydro.\nYn gyntaf rhaid herio gwawdio ciaidd ei gydnabod, a dedfryd o lai na mis i fyw gan y meddygon. Ond mae ei frwydr fwyaf gydag asiantaeth gyffuriau llywodraeth y wlad, sydd yn mhocedi pwdr Big Pharma.\nWrth ddarganfod yn fuan fod y tabledi AZT yn gwaethygu symtomau dioddefwyr, aiff Ron ar daith ryngwladol i ganfod cyffuriau gwell, yn y gobaith o fyw i ennill ei ffortiwn. Mae’n sefydlu clwb prynwyr i danysgrifwyr yn unig sy’n cynnig triniaethau wedi’u smyglo o wledydd tramor.\nYn anochel, dysga wersi ar hyd y ffordd – nifer o’r rheiny gan gymuned hoyw Dallas. Y mae un dyn trawsrywiol sy’n creu argraff arbennig; ei gynorthwy-ydd trawiadol Rayon (Jared Leto) yw hwnnw .\nDatblygir eu cyfeillgarwch yn raddol bach, ac mewn modd sy’n gwbl gredadwy, wrth barchu profiad dau glaf gwrthgyferbyniol. Ac os fu gweddnewidiad McConaughey yn destun Hollywood buzz, yna mae Jared Leto yn gadael y gwyliwr yn geg-agored.\nCeir frisson rhamantus rhwng Ron a Dr Eve (Jennifer Garner) – y meddyg fu’n gefn iddo cyhyd – ac mae’r dêt hynod dyner gaiff y ddau tua’r diwedd yn datgelu unigrwydd y ddau. Ond mewn un olygfa eofn, tanlinellir anghenion amrwd Ron yng nghwmni cyd-ddioddefwraig ddeniadol.\nSerch fy rhagfarn wreiddiol ynglyn â ffilmiau o’r fath, ac ymdrechion eithafol actorion i fachu Oscar, ces fy narbwbwyllo’n llwyr gan ymroddiad pawb i adrodd chwip o stori Dafydd a Goleiath.\nCeir adlais newn mannau o ffilmiau nid anhebyg – Erin Brokovich a Silkwood i enwi ond dwy- sydd yn siwr o daro tant ag aelodau’r academi. Ond peth sy’n sicr, bu 2014 eisioes yn flwyddyn o berfformiadau gwych – ac mae râs y gwobrau yn boethach fyth erbyn hyn.\nDiolch i’w gameo cofiadwy yn Wolf of Wall Street a’i waith yn y ffilm hon, cyflawnodd Matthew McConaughey ei ail act mewn steil gan raddio ag anrhydedd.


Blaenglanhanog (26661) | Y Gorau O Gymru\nBwthyn hunan ddarpar hyfryd yng Nghanolbarth Cymru - diarffordd, gyda stôf goed, golygfeydd anhygoel a phwll nofio 'diddiwedd'.\nMae Blaenglanhanog yn cynnwys nifer fawr o’r nodweddion y byddech yn ei ddisgwyl gan fwthyn gwyliau uchel ei safon yng Nghymru - wifi, stôf llosgi coed, caniatau cwn a golygfeydd gwefreiddiol o safle gwledig heddychlon a hardd. Gallwch hefyd wneud defnydd o bwll nofio 'Endless' sydd wedi ei leoli ar y safle am ffî ychwanegol. Hen ffermdy i borthmon yw'r bwthyn hunanarlwyo 250 mlwydd oed hwn a saif 1,000 o droedfeddi i fyny ym Mynyddoedd y Cambrian ger pentref Carno - man cychwyn Laura Ashley (siop leol dda, swyddfa’r post, eglwys a thafarn). Cadwch lygad am y barcud coch, mentrwch i Goedwig Hafren neu ymwelwch â Chronfa Ddwr ac Argae Clywedog a threfi marchnad hyfryd Canolbarth Cymru.\nO gyntedd y bwthyn, rydych yn camu i mewn i ystafell fyw gysurus gyda thrawstiau derw, carped a phentan mawr yn cynnwys stôf llosgi coed. Ceir dwy soffa yn eistedd 2 a 3 ac un gadair yn ogystal â chlustogau a chyrtens Laura Ashley. Teledu sgrin fflat, DVD, CD a radio. Grisiau yn arwain i’r llawr nesaf.\nTrwodd i’r dde ceir ystafell fwyta fechan gyda thrawstiau, bwrdd derw a chadeiriau i 6 o bobl. Ffenestr yn edrych allan ar yr ardd a theils chwarel gwreiddiol ar lawr.\nMae cegin olau yn y bwthyn gydag unedau derw traddodiadol, sinc ceramig, oergell/rhewgell a phopty trydan. Ceir amrediad helaeth o offer a rac platiau gyda set llestri. Mae iwtiliti wedi ei hatodi i’r gegin, i fyny un gris, gyda microdon, golchwr llestri, sychwr dillad a pheiriant golchi. Ceir cwpwrdd awyru, bwrdd a haearn smwddio a gwresogydd canolog yma hefyd.\nYn yr ystafell ymolchi gwaelod ceir llawr cerrig, rheilen cynhesu tyweli, bath modern siâp “P” gyda chawod drosto. Sinc modern mawr a thoiled.\nMae’r ystafell wely ar y llawr gwaelod yr ochr arall i’r ystafell fyw yn ystafell olau gyda dwy ffenest, un yn edrych dros y dyffryn hardd. Dau wely sengl gyda chwiltiau plu dwbl a gobenyddion newydd. Cwpwrdd dillad, cypyrddau a lampau wrth y gwelyau, cadair siglo a chist ddroriau gyda drych.\nCeir dwy ystafell wely ddwbl gysurus iawn i fyny’r grisiau yn y bwthyn hwn. Mae’r ystafell gyntaf yn cynnwys trawstiau gwreiddiol ar y nenfwd, cwpwrdd dillad, cistiau ddroriau â drych yn ogystal â chypyrddau a lampau ger y gwelyau. Mae gan yr ail drawstiau gwreiddiol ar y nenfwd, to panelog cwpwrdd yn y wal, cistiau ddroriau â drych a chypyrddau a lampau ger y gwelyau. Daw’r ddau wely dwbl gyda chwiltiau plu maint king a gobenyddion newydd.\nMae ystafell ymolchi'r llawr cyntaf hefyd â nenfwd trawstiog, llawr teils ac unedau modern gwyn yn cynnwys cawod ar lefel y llawr, toiled a sinc. Rheilen cynhesu tyweli, cabinet, drych a soced eillio yn cael eu darparu hefyd.\nGardd amgaeedig tu blaen y bwthyn gydag ardal i eistedd a set patio ar gyfer 6. Mwynhewch y golygfeydd hyfryd dros y dyffryn.\nDarperir te, coffi, siwgr a bara brith cartref am ddim.\nDillad gwely, tyweli dwylo a bath yn gynwysedig\nGwres a thrydan yn gynwysedig. Y fasged (fawr) gyntaf o goed tân am ddim. Mwy o goed tân ar gael am £4 y fasged.\nCot a chadair uchel ar gael ar gais. Dewch a’ch dillad gwely eich hunain ar gyfer y cot.\nCaniateir uchafswm o 2 anifail anwes ufudd am ffi fechan o £12 yr anifail. Nodwch nad oes caniatâd i’r anifeiliaid yn yr ystafelloedd gwely nag ar y dodrefn.\nParcio i 2 neu 3 o geir\nMan gwefrio cerbydau trydan sydd am ddim i westeion.\nHawdd ei gyrraedd, ¾ milltir oddi wrth yr A470 i fyny ffordd gyhoeddus sy’n terfynu ar y tir. Addas i bobl â mudoledd cyfyngedig ond ddim i gadair olwyn oherwydd y newidiadau yn lefel y llawr gwaelod.\nMae Blaenglanhanog yn fwthyn dim ysmygu.\nFfeil fawr gyda manylion am weithgareddau ac atyniadau lleol.


Collect your favorite Star Wars characters and conquer your opponents in epic, brwydro yn erbyn RPG-arddull. Adeiladu timau nerthol a addopt y strategaeth gywir i ennill y brwydrau ac yn dod yn hologamer mwyaf enwog yn y galaeth! Star Wars Galaxy o Arwyr yn hollol rhad ac am ddim i'w lawrlwytho. Fodd bynnag, mae rhai eitemau gêm hanfodol, Gall nodweddion a gwelliannau eu prynu optionally gan ddefnyddio arian go iawn. Os nad ydych yn dymuno defnyddio'r nodweddion hyn, gallwch analluoga mewn prynu app yn eich setttings dyfais. Ond ar hyn o bryd, bydd y gêm yn fod yn anodd iawn a bydd yn eich gorfodi yn gwario arian go iawn i brynu crisialau. NID anymore!\nStar Wars Galaxy o Arwyr Darnia yn feddalwedd a fydd yn arbed eich arian. Mae hyn yn hack tool for Star Wars Galaxy of Heroes bydd yn rhoi i chi crisialau a chredydau hollol RHAD AC AM DDIM. Gyda dim ond rhai cliciau ar feddalwedd hon, bydd gennych symiau diderfyn o Crisialau i'w wario ar uwchraddio ac eitemau gêm. Hawdd iawn, byddwch yn dod yn y chwaraewr gorau a bydd noboby yn gallu trechu chi.\n100% ddiogel ac yn RHAD AC AM DDIM, hwn Star Wars Galaxy o Arwyr Darnia gellir ei ddefnyddio yn uniongyrchol ar ddyfeisiau Android / iOS. Fodd bynnag, os am unrhyw reswm nad ydych yn gallu defnyddio'r darnia ar eich dyfais, llwytho i lawr y Pc /Mac OS X fersiwn ac yn llai na phum munud byddwch yn hack Star Wars Galaxy of Heroes, fel y gwelwch yn y llun isod.\nStar Wars Galaxy o Arwyr Darnia – PC & Mac OS X Cyfarwyddiadau\nLawrlwytho Star Wars Galaxy o Arwyr Darnia\nCliciwch ar y botwm "darnia Gêm" ac aros ychydig funudau\nDatgysylltwch y ddyfais a mwynhau


Canlyniadau arholiadau: Medi 2019 i Awst 2020 (dros dro) | LLYW.CYMRU\nCanlyniadau arholiadau: Medi 2019 i Awst 2020 (dros dro)\nCanlyniadau arholiadau allanol a gafodd eu sefyll gan ddisgyblion 15 oed neu 17 oed, sy'n cynnwys TGAU a Lefel A ar gyfer Medi 2019 i Awst 2020.\nNid y datganiad diweddaraf yn y gyfres: Canlyniadau arholiadau\nMedi 2019 i Awst 2020 (dros dro)\nDisgyblion ym mlwyddyn 11\nYn 2019/20, roedd y canran y cofrestriadau a ddyfarnwyd A * i A, A* i C ac A* i G yr uchaf a gofnodwyd erioed. Mae'r cynnydd yn y flwyddyn ddiweddaraf yn fwy nag ym mhob blwyddyn arall (siart 1).\nRoedd canran y cofrestriadau a ddyfarnwyd ar bob gradd unigol rhwng A * i C yn uwch yn 2019/20 na'r flwyddyn flaenorol tra bod y ganran hon yn is ar bob gradd unigol rhwng D ac U / X (siart 2).\nMae'r canlyniadau yn ôl nodweddion dethol disgyblion yn dangos:\nCynyddodd y bwlch rhwng bechgyn a merched dros y flwyddyn ddiwethaf ar raddau A* i A ond gostyngodd ar raddau A* i C ac A* i G. Roedd merched yn fwy tebygol o gael graddau A* ac A (siart 6b)\nGwelir yr un patrwm wrth gymharu disgyblion sy'n gymwys i gael prydau ysgol am ddim a'r rhai nad ydynt yn gymwys (siart 7b) a disgyblion gwyn o Brydain â disgyblion du, Asiaidd a lleiafrifoedd ethnig (BAME) (siart 8b). Cynyddodd y bwlch ar raddau A* i A a gostyngodd ar raddau A* i C ac A* i G. Roedd canran y cofrestriadau y dyfarnwyd gradd A* i G iddynt yn 97.6 yn 2019/20, sy'n uwch na'r flwyddyn flaenorol ond yn is na 2015/16 a 2016/17. Gwelir yr un patrwm ar gyfer dyfarniadau ar raddau A* i C ac A* i A.\nDisgyblion 17 oed\nGwelir yr un patrwm mewn canlyniadau Safon Uwch.\nRoedd canran y cofrestriadau a ddyfarnwyd graddau A * i A, A * i C ac A * i G yn uwch yn 2019/20 nag yn y pedair blynedd flaenorol (siart 9).\nCynyddodd y bwlch rhwng bechgyn a merched ar raddau A * i A ond gostyngodd ar raddau A * i C ac A * i E (siart 11b).\nAtal mesurau perfformiad\nOherwydd canslo'r cyfnod arholiad arferol yn 2019/20 a’r amharu parhaus ar Ysgolion oherwydd y pandemig coronafeirws (COVID-19), mae Llywodraeth Cymru wedi penderfynnu peidio cynfrifo nac cyhoeddi mesurau perfformiad ar gyfer 2019/20 or 2020/21, ar gyfer Blwyddyn 11 a’r chweched dosbarth.\nMae'r dadansoddiad a gyflwynir yn y datganiad hwn yn seiliedig ar ddosbarthiadau gradd sy'n gyson â gwybodaeth arall a ryddhawyd gan Cymwysterau Cymru a'r Cyd-Gyngor Cymwysterau (JCQ) (gweler y diffiniadau). Mae'r dosbarthiadau gradd hyn yn caniatáu i'r canlyniadau gael eu dadansoddi ar lefel fwy man ac yn dangos canlyniadau ar yr ystodau gallu uchaf ac isaf.\nGraddau a aseswyd gan ganolfannau\nYn dilyn canslo arholiadau cyhoeddus, mae'r holl gymwysterau a fyddai wedi cael eu sefyll fel arholiadau yn nhymor yr haf 2019/20 wedi cael eu disodli gan y radd orau o'r radd aseswyd gan y ganolfan (CAG) neu'r radd safonol a gyfrifwyd gan CBAC. Penderfynwyd ar raddau a aseswyd gan ganolfannau gan ddefnyddio amcangyfrif proffesiynol gorau'r athro o'r hyn y byddai'r disgybl yn ei gyflawni pe bai wedi gallu sefyll arholiad. Gall athrawon ddefnyddio unrhyw feini prawf y dymunant wrth amcangyfrif graddau gan gynnwys (ond heb fod yn gyfyngedig i) waith cwrs wedi'i gwblhau, ffug arholiadau neu gyflawniad academaidd blaenorol.\nNi fydd gan ddisgyblion y dyfarnwyd cymhwyster iddynt cyn cyfres arholiadau haf 2020 radd a aseswyd gan y ganolfan ond y graddau a gyflawnwyd ganddynt mewn arholiad ysgrifenedig\nCanlyniadau arholiadau, Medi 2019 i Awst 2020 (dros dro) , math o ffeil: PDF, maint ffeil: 950 KB\nCanlyniadau arholiadau, Medi 2019 i Awst 2020 (dros dro): nodiadau , math o ffeil: PDF, maint ffeil: 554 KB\nCanlyniadau arholiadau, Medi 2019 i Awst 2020 (dros dro): tablau , math o ffeil: ODS, maint ffeil: 56 KB\nTGAU a chanlyniadau cyfwerth yn Lloegr\nSafon uwch a chanlyniadau eraill 16-18 yn Lloegr 2018/19\nCymwysterau a chyrchfannau ymadawyr ysgol Gogledd Iwerddon\nCyrhaeddiad, Cyrchfannau ymadawyr ac ystadegau Crynodeb byw'n iach (yr Alban)\nGwefan Llywodraeth yr Alban\nGwefan Cyd-gyngor Cymwysterau\nMesur perfformiad ysgolion\nTrefniadau Interim perfformiad ysgolion yng Nghyfnod Allweddol 4